
	诪讬转讬讘讬 讛转讬谞讜拽讜转 砖诇 讘讬转 专讘谉 诪住讚专讬谉 驻专砖讬讜转讬讛谉 讻讜'. 讗讜诪专 讛专''诐 诇驻讬' 讛拽讜谞讟专住 砖驻讬' 讘诪转谞讬' 讛讞讝谉 专讜讗讛 讛讬讻谉 讛转讬谞讜拽讜转 拽讜专讬谉 诇讗讜专 讛谞专 讛讗 讚诇讗 驻专讬讱 诇讬讛 诪诪转谞讬' 诪砖讜诐 讚讗讬讻讗 诇诪讬诪专 讚拽讜专讬谉 讘讗讬住讜专 讜讗讬谉 诪讜讞讬谉 讘讬讚诐 讗讘诇 讛讻讗 讚拽转谞讬 诪住讚专讬谉 诪砖诪注 砖诪讜转专讬谉 诇注砖讜转 讻谉: 专讘讗 讗诪专 专讜讘 注诐 讛讗专抓 诪注砖专讬谉 讛谉. 讜讗''转 讛讗诪专讬' 讘驻专拽 讘转专讗 讚住讜讟讛 (讚祝 诪讞.) 砖讬讜讞谞谉 讻讛谉 讙讚讜诇 讙讝专 注诇 讛讚诪讗讬 诇驻讬 砖砖诇讞 讘讻诇 讙讘讜诇 讬砖专讗诇 讜专讗讛 砖诇讗 讛讬讜 诪驻专讬砖讬谉 讗诇讗 转专讜诪讛 讙讚讜诇讛 讘诇讘讚 讜讬''诇 讚讛''拽 砖诇讗 讛讬讜 诪驻专讬砖讬谉 讻讜诇诐 讗诇讗 转专讜诪讛 讙讚讜诇讛 讗讘诇 专讜讘谉 讛讬讜 诪注砖专讬诐 讜讛讗 讚讞砖讜 讛讻讗 讟驻讬 诇诪讬注讜讟 诪讘诪拽讜诐 讗讞专 诪砖讜诐 讚讛讜讬讗 诪讬注讜讟 讚砖讻讬讞 讟讜讘讗 讜讛讬讜 讛专讘讛 谞讻砖诇讬诐 讜诪讛 砖拽砖讛 讚讗讘讬讬 讗讚讗讘讬讬 讜讚专讘讗 讗讚专讘讗 诪驻讜专砖 讘驻''讘 讚讻转讜讘讜转 (讚祝 讻讚. 讜砖诐) 讙讘讬 讞讬讬砖讬谞谉 诇讙讜诪诇讬诐: 诪讛 讗砖转 专注讛讜 讛讜讗 讘讘讙讚讜 讜讛讬讗 讘讘讙讚讛 讗住讜专. 讜讛转诐 住讘专讗 讛讜讗 诇讗住讜专 诇驻讬 砖讬爪专讜 转讜拽驻讜 讜诪转讙讘专 注诇讬讜 讘讬讜转专 讜专砖''讬 驻讬' 讗驻讬' 讘讬讞讜讚 谞诪讬 讗住讜专 诪讚讗讜专讬讬转讗 讜讗讬谉 谞专讗讛 讚诪砖诪注 讚专讜爪讛 诇讗住讜专 讬讞讜讚 讘谞讚讛 转讬诪讛 讚讬讞讜讚 讚讗住讜专 诪谉 讛转讜专讛 诇讗 讬诇驻讬' 诪讗砖转 讗讬砖 讜砖专讬 讘谞讚讛 讻讚讻转讬讘 住讜讙讛 讘砖讜砖谞讬诐 (住谞讛讚' 驻''讚 诇讝.) 讜讛讜讗 讘讘讙讚讜 讜讛讬讗 讘讘讙讚讛 讚诇讗 讛讜讬 讗驻讬' 讘讗砖转 讗讬砖 讗诇讗 诪讚专讘谞谉 讗住讜专 讘谞讚讛 诪讛讬拽砖讗 讟驻讬 讛讜讛 诇谉 诇诪讬住专 讬讞讜讚 诪讛讬拽砖讗 讜诇诪讬砖专讬 讛讜讗 讘讘讙讚讜 讜讛讬讗 讘讘讙讚讛 讘诇讗 讬讞讜讚 讻讙讜谉 砖驻转讞 驻转讜讞 诇专讛''专 诪住讜讙讛 讘砖讜砖谞讬诐: 讜驻诇讬讙讗 讚专' 驻讚转 讚讗''专 驻讚转 诇讗 讗住专讛 转讜专讛 讗诇讗 讻讜'. 转讬诪讛 诪谞讗 诇讬讛 讚驻诇讬讙讬 讚讬诇诪讗 诪讚专讘谞谉 讗住讜专 讗驻讬' 讛讜讗 讘讘讙讚讜 讜专砖''讬 讚驻讬专砖 讻讗谉 讻讬讜谉 讚诪讚讗讜专讬讬转讗 诇讗 讗住讜专 讗诇讗 转砖诪讬砖 诪诪砖 诪讚专讘谞谉 诇讗 讗住讜专 讗诇讗 拽讬专讜讘 讘砖专 诇讗 谞讛讬专讗 讚诪住转诪讗 诇讗 驻诇讬讙讬 讗诪转谞讬' 讚诇讗 讬讗讻诇 讛讝讘 注诐 讛讝讘讛 讜注讜讚 讜讻讬 诇讬转 诇讬讛 讚讗砖转 专注讛讜 讛讜讗 讘讘讙讚讜 讜讛讬讗 讘讘讙讚讛 讗住讜专 讜诪驻专砖 专''转 讚驻诇讬讙讗 讚专' 驻讚转 讚讻讬讜谉 讚诇讗 讗住专讛 转讜专讛 讗诇讗 拽专讬讘讛 砖诇 讙讬诇讜讬 注专讬讜转 讘诇讘讚 讗''讻 讗讬谉 诇谞讜 诇讗住讜专 讜诇讙讝讜专 讗诇讗 讻注讬谉 砖讗住专 讛讻转讜讘 讚讛讬讬谞讜 讚讬注讜转 讘诇讗 砖讬谞讜讬 讻讙讜谉 诇讗 讬讗讻诇 讛讝讘 注诐 讛讝讘讛 讗讘诇 讛讜讗 讘讘讙讚讜 讜讛讬讗 讘讘讙讚讛 讚讗讬讻讗 讚讬注讜转 讜砖讬谞讜讬 诇讗 讬住讘讜专 专' 驻讚转 讚讗驻讬' 讘讗砖转 讗讬砖 讛讜讗 讘讘讙讚讜 讜讛讬讗 讘讘讙讚讛 砖专讬 讜专''讬 驻讬' 讜驻诇讬讙讗 讚专' 驻讚转 讻讬讜谉 讚讗讬转 诇讬讛 讚诇讗 砖讬讬讱 诇砖讜谉 拽专讬讘讛 讗诇讗 讘讙讬诇讜讬 注专讬讜转 诪诪砖 讜讗''讻 讜讗诇 讗砖讛 谞讚讛 诇讗 讬拽专讘 讛讬讬谞讜 转砖诪讬砖 诪诪砖 砖讜讘 讗讬谉 诇诇诪讜讚 讘讛讬拽砖 诪讗砖转 讗讬砖 诇讗住讜专 讛讜讗 讘讘讙讚讜 讻讜' 诇讗驻讜拽讬 诇砖讜谉 拽专讬讘讛 诪诪砖诪注讜转讜 讜讚讜讞拽 讛讜讗 讚讛讗 讗砖转 专注讛讜 诇讗 讟诪讗 诪砖诪注 转砖诪讬砖 诪诪砖 讜讗驻讬诇讜 讛讻讬 讗住专讬' 讛讜讗 讘讘讙讚讜 讜讛讬讗 讘讘讙讚讛: 讜驻诇讬讙讗 讚讬讚讬讛 讗讚讬讚讬讛. 讜讛讜讗 讛讬讛 讬讜讚注 讘注爪诪讜 砖诇讗 讬讘讗 诇讬讚讬 讛专讛讜专 砖爪讚讬拽 讙诪讜专 讛讬讛 讻讚讗诪专讬谞谉 讘驻专拽 讘' 讚讻转讜讘讜转 (讚祝 讬讝.) 讚专讘 讗讚讗 讘专 讗讛讘讛 诪专讻讬讘 诇讛 讗讻转驻讬讛 讜诪专拽讚 讗''诇 专讘谞谉 讗谞谉 诪讛讜 诇诪注讘讚 讛讻讬 讗''诇 讗讬 讚诪讬讗 诇讻讜谉 讻讬 讻砖讜专讗 诇讞讬讬 讜讗讬 诇讗 诇讗 讜讛住驻专 诇讗 讞砖 诇驻专砖 讜诇讛讗专讬讱 讻讗谉 诇诪讛 讛讬讛 注讜砖讛:





专讘 谞住讬诐 讙讗讜谉

诪讬转讬讘讬 专讘谉 砖诪注讜谉 讘谉 讙诪诇讬讗诇 讗讜诪专 转讬谞讜拽讜转 诪住讚讬专讬谉 驻专砖讬讜转讬讛谉 诇讗讜专 讛谞专 讝讗转 讛转讬讜讘转讗 驻讬专拽讜 注诇讬讛 讘' 驻讬专讜拽讬谉 讘转诇诪讜讚谞讜 讜讘转诇诪讜讚 讗专抓 讬砖专讗诇 驻讬专拽讜 驻专讜拽 讗讞专 讞讘讬讘 专爪讬转讬 诇讻转讘讜 讘讻讗谉 讜讻讱 讗诪专讜 讗讬诇讬谉 讘注讜 讚讬讟驻讬 讘讜爪讬谞讗 讜讗讬诇讬谉 诇讗 讘注讬 讚讬讟驻讬 讘讜爪讬谞讗 讜驻讬' 讚讘专讬讛诐 讻讬 讛转讬谞讜拽讜转 讬转专讞拽讜 诪谉 讛拽专讬讗讛 讜讬讗讛讘讜 砖讬讻讘讛 讛谞专 讜讗谞讜 讘讟讜讞讬诐 讘讛谉 讻讬 讛诐 诇讗 讬讟讜 讗转 讛谞专 讜诇驻讬讻讱 讛讜转专 诇讛诐 诇拽专讜转 诇讗讜专 讛谞专 讚诇讬讻讗 诇诪讬讞砖 砖诪讗 讬讟讜 讗讘诇 讛讞讝谉 诇讗 讬拽专讗 讚讞讬讬砖讬谞谉 砖诪讗 讬讟讛 诇驻讬 砖诇讗 讬专爪讛 砖讬讻讘讛 讛谞专 诇驻讬讻讱 诪讘讟诇讬谉 讛转讬谞讜拽讜转 诪谉 讛拽专讬讗讛:




讘讜讗 讜专讗讛 注讚 讛讬讻谉 驻专爪讛 讟讛专讛 讘讬砖专讗诇 驻讬专砖讜 讘讙诪' 讚讘谞讬 诪注专讘讗 讻讬 讝讜 讛诪诇讛 诇诪讚谞讜讛 诪诪讛 砖讗诪专 讛讻转讜讘 (讘专讗砖讬转 诇壮:诇壮) 讻讬 诪注讟 讗砖专 讛讬讛 诇讱 诇驻谞讬 讜讬驻专抓 诇专讜讘 讻诇讜诪专 诪专讜讘 砖诪砖诪专讬谉 讬砖专讗诇 讛讟讛专讜转 讜专讜讘 砖诪讝讚讛专讬谉 诪诇讬讙注 讜诪诇讬拽专讘 诇讚讘专 砖讙讜专诐 诇讟讜诪讗讛:






专讘讬谞讜 讞谞谞讗诇

讻讬讜爪讗 讘讜 诇讗 讬讗讻诇 讛讝讘 注诐 讛讝讘讛. 讘讜讗 讜专讗讛 注讚 讛讬讻谉 驻专爪讛 [讟讛专讛] 讘讬砖专讗诇 讻讬讜爪讗 讘讜 诇讗 讬讗讻诇 讝讘 驻专讜砖 注诐 讝讘 注诐 讛讗专抓 砖诪讗 讬讛讬 专讙讬诇 讗爪诇讜 讜讬讗讻讬诇谞讜 讘讬诪讬 讟讛专转讜 讚讘专讬诐 讟诪讗讬诐 讗讘诇 诇讚讘专讬诐 砖讗讬谞诐 诪转讜拽谞讬诐 诇讗 讞讬讬砖讬谞谉 讚讗诪专 专讘讗 专讜讘 注诪讬 讛讗专抓 诪注砖专讬谉 讛谉. 



讗讬讘注讬讗 诇讛讜 谞讚讛 诪讛讜 砖转讬砖谉 注诐 讘注诇讛 讛讬讗 讘讘讙讚讛 讜讛讜讗 讘讘讙讚讜 讜讘注讬 专讘 讬讜住祝 诇诪驻砖讟讗 诪讛讗 讚转谞谉 讘砖讞讬讟转 讞讜诇讬谉 驻专拽 讻诇 讛讘砖专 讛注讜祝 注讜诇讛 注诐 讛讙讘讬谞讛 注诇 讛砖讜诇讞谉 讜讗讬谞讜 谞讗讻诇 讻讜' 讜谞讚讞讛 讝讜 讜驻砖讟谞' 诪讛讗 讚讻转讘 讜讗转 讗砖转 专注讛讜 诇讗 讟诪讗 讜讗诇 讗砖讛 谞讚讛 诇讗 讬拽专讘. 



诪拽讬砖 讗砖转讜 谞讚讛 诇讗砖转 专注讛讜 诪讛 讗砖转 专注讛讜 讛讜讗 讘讘讙讚讜 讜讛讬讗 讘讘讙讚讛 讗住讜专 讗祝 讗砖转讜 谞讚讛 讻讬讜爪讗 讘讛谉.





专诪讘"谉

讛讗 讚讗诪专讬' 讜驻诇讬讙讗 讚专' 驻讚转. 驻讬专砖"讬 讝"诇 讛讗 讚专讘 讬讜住祝 讚驻砖讟 讘注讬讬谉 诪讚专砖讗 讚讛讱 拽专讗 驻诇讬讙讗 讚专"驻 讚讗诪专 诇讗 讗住专讛 转讜专讛 讗诇讗 拽专讬讘讛 砖诇 讙讬诇讜讬 注专讬讜转 讜讛讬讬谞讜 转砖诪讬砖 诪诪砖 讜砖讗专 拽讜专讘讛 讗驻讬' 拽专讜讘 讘砖专 诪讚专讘谞谉 讛讜讗 讜讛讬讗 讘讘讙讚讛 讗驻讬' 诪讚专讘谞谉 诇讬讻讗 诇诪讬讙讝专. 讜诇讗 诪讞讜讜专, 讚诪住拽谞讗 讚注讜祝 讜讙讘讬谞讛 诇讗 注讜诇讛 讜诇讗 谞讗讻诇 讗驻讬' 诇诪讗谉 讚讗诪专 讘砖专 注讜祝 诪讚专讘谞谉 讜讗注"讙 讚专讘 讬讜住祝 诇讗 讛讬' 住讘专 讛讻讬 诪注讬拽专讗 讘驻专拽 讻诇 讛讘砖专 讜注讜讚 拽' 诇讬 讗讟讜 讛讬讗 讘讘讙讚讛 诇讬讚讬 砖讗专 拽讜专讘讛 讚专讘谞谉 讗转讬 诇讬讚讬 讙讬诇讜讬 注专讜讛 诇讗 讗转讬 讜诇讗 讬讗讻诇 讛讝讘 注诐 讛讝讘讛 诪驻谞讬 讛专讙诇 注讘讬专讛 讚转砖诪讬砖 拽讗诪专 讜讻诇 注讬拽专 讘注讬讬谉 诪砖讜诐 砖谞讜讬 讜讚讬注讜转 讛讜讗 讚讗转讬讗 注诇讛 讜诇讗 诪砖讜诐 拽讜诇讗 讚拽专讬讘讛 讜转讜 拽砖讬' 讘讛拽讬砖讗 讙讜驻讛 诪讛 注谞讬谉 讗砖转 讗讬砖 诇讗砖转讜 谞讚讛 讘讛讬讗 讘讘讙讚讛 讜讛讜讗 讘讘讙讚讜 讙讘讬 讗砖转讜 讻讬讜谉 讚诇讗 专讙讬诇讬 讘讛讻讬 讗讬讻讗 砖讬谞讜讬, 讙讘讬 讗"讗 诇讬讻讗 讗诇讗 讞讜爪驻讛 讜驻专讬爪讜转讗. 讗诇讗 谞专讗讛 讚讛"驻 讚住讜讙讬讗: 讚讘注讬讗 讚诪注讬拽专讗 讛讬讗 讘讘讙讚讛 讜讛讜讗 讘讘讙讚讜 讗讬 砖专讬 讜讗注"讙 讚讗讬讻讗 拽专讬讘讛 讚住转诐 讬砖谞讬诐 讘诪讟讛 讗讞转 谞讙注讜 讗讛讚讚讬 讻讚讗诪专讬' 讘讘专讻讜转 讜讛讗 讗讬讻讗 注讙讘讜转 讜诪讬转讛谞讜 诪讛讚讚讜 讻讚讻转讬讘 讗诐 讬砖讻讘讜 砖谞讬诐 讜讞诐 诇讛诐 讜讗讬讻讗 谞诪讬 讞讘讜拽 讜讞砖砖 讚讘讬讗讛 讜讗转讗 专讘 讬讜住祝 诇诪讬驻砖讟 讘讛 讗讬住讜专讗 诪砖讜诐 讞砖砖讗 讚讘讬讗讛 讜讗驻讬' 讻砖转"诇 讚拽专讬讘讛 砖专讬讗 讜讗讬讚讞讬 诪砖讜诐 砖讬谞讜讬 讜讚讬注讜转 讜讛讚专 驻砖讟讬谞谉 讚讗讬住讜专讗 讚拽专讬讘讛 讙讜驻讗 讗住讜专讗 诪讛拽讬砖讗 讚讗"讗 讚讛转诐 讜讚讗讬 讻诇 拽专讬讘讛 讗住讜专讛 讜讗驻讬' [讘诇讗] 讬讞讜讚 讚诇讗 讗转讬 讛砖转讗 诇讬讚讬 讘讬讗讛, 讚讛讗 讗驻讬' 诇讛住转讻诇 讘讛 讗住讜专 讘注专讜讛, 讗祝 讗砖转讜 谞讚讛 讘讻诇 注谞讬谉 讗住讜专. 讜拽讗诪专讬谞谉 讚讛讱 讛拽讬砖讗 驻诇讬讙讬 讗讚专"驻 讚讗诪专 诇讗 讗住专讛 转讜专讛 讘砖讗专 讘砖专 讗诇讗 讙诇讜讬 注专讜讛 讘诇讘讚 讜讗诇讜 讘讗"讗 讚讘专 讘专讜专 讛讜讗 砖谞讗住专讛 讻诇 拽专讬讘讛 砖讘注讜诇诐 讜讛讻转讜讘 讗讜诪专 讛专讞拽 诪注诇讬' 讗诇 转拽专讘 讗诇 驻转讞 讘讬转讛 讜诇讗讜 讚诪讬驻砖讟讛 讘注讬讬谉 诇专"驻 诇讛转讬专讗 讜讛转诐 讗讬讻讗 讞砖砖讗 讚讘讬讗讛 讜专"驻 诇讗 讗讬讬专讬 讘砖讬谞讜讬 讜讚讬注讜转 讻诇诇 讗诇讗 讚专"驻 诇讬转 诇讬' 讛讱 讛拽讬砖讗 讜砖专讬 拽专讬讘讛 讘注专讬讜转 讚砖讗专 讜驻讬专讜砖讜 诇讗 讗住专讛 转讜专讛 诇讜诪专 砖讛讜讗 诪讜转专 讻讚讗诪专讬' 讘注诇诪讗 诇讗 讗住专讛 转讜专讛 讗诇讗 驻砖讜讟 讬讚讬诐 讜专讙诇讬诐 讜诇讗 讗住专讛 转讜专讛 讗诇讗 讚诪讜转 讚' 驻谞讬诐 讘讛讚讬 讛讚讚讬 讚讛讬讬谞讜 诇讜诪专 讚砖专讬 讜讛讻讬 讗讬转诪专 讛转诐 讻诇 讻讬 讛讗讬 专讬讘讜转讗 诇讬讻讜诇 诇讗 讗住专讛 转讜专讛 讗诇讗 专讘讬转 讛讘讗讛 诪诇讜讛 诇诪诇讜讛. 讜讗讬 拽砖讬讗, 讜讛讗 转谞谉 (拽讚讜砖讬谉 驻:) 诇注谞讬谉 讘谞讬诐 拽讟谞讬诐, 讜讬砖谉 注诪讛诐 讘拽专讜讘 讘砖专, 讛讙讚讬诇讜 讝讛 讬砖谉 讘讻住讜转讜 讜讝讛 讬砖谉 讘讻住讜转讜. 讛转诐 讘讬讞讜讚 讜拽讬专讜讘 讘砖专 讞砖砖讗 讚讘讬讗讛 讗讬讻讗 讜专"驻 讛讬讻讬 讚诇讬讻讗 讬讞讜讚 讜讞砖砖讗 讚讘讬讗讛 讛讜讗 讚砖专讬 拽专讬讘讛 讜讗讬 砖讬谞讜讬 讜讚讬注讜转 住讙讬 诇讛讬讻专 讘讗砖转讜 谞讚讛 诇讗 诪转住专 诪砖讜诐 拽专讬讘讛 讜讻谉 注讜诇讗 讚诪谞砖拽 诇讗讞讜讜转讬' 讗讘讬 讬讚讬讬讛讜 讘砖讬谞讜讬 讛讜讗 砖诇讗 讻讚专讱 讛谞讜砖拽讬谉 讜讘诇讗 讬讞讜讚 讜专"驻 讘砖讬谞讜讬 讜讚讬注讜转 诇讗 讗讬讬专讬 讻诇诇:





专砖讘"讗

转谞讬讗 专' 砖诪注讜谉 讘谉 讗诇注讝专 讗讜诪专 讘讗 讜专讗讛 注讚 讛讬讻谉 驻专爪讛 讟讛专讛 讘讬砖专讗诇. 转讜住驻转讗 (驻"讗, 讛"讝): 讗诪专 专讘讬 砖诪注讜谉 讘谉 讗诇注讝专 讘讗 讜专讗讛 注讚 讛讬讻谉 驻专爪讛 讟讛专讛 砖诇讗 讙讝专讜 讛专讗砖讜谞讬诐 诇讜诪专 诇讗 讬讗讻诇 讛讟讛讜专 注诐 讛谞讚讛, 砖讛专讗砖讜谞讬诐 诇讗 讛讬讜 讗讜讻诇讬诐 注诐 讛谞讚讜转, 讗诇讗 讗诪专讜 诇讗 讬讗讻诇 讛讝讘 注诐 讛讝讘讛.





讛诪讗讬专讬

讝讛 砖讘讬讗专谞讜 讘诪砖谞讛 砖诇讗 讬讗讻诇 讛讝讘 注诐 讛讝讘讛 讬专讗讛 诇讞讻诪讬 讛讚讜专讜转 砖诇驻谞讬谞讜 讚讜拽讗 讘拽注专讛 讗讞转 讗讘诇 讘砖转讬 拽注专讜转 讗注"驻 砖讛诐 讘砖讜诇讞谉 讗讞讚 讜诪驻讛 讗讞转 诪讜转专 讜讻谉 谞讜讛讙讬谉 讘谞讚讛 注诐 讘注诇讛 讜讗注"驻 砖讛谞讚讛 讗住讜专讛 诇讬砖谉 注诪讜 讘诪讟讛 讗讞转 讗祝 讛讜讗 讘讘讙讚讜 讜讛讬讗 讘讘讙讚讛 讜讗讬谉 爪专讬讱 诇讜诪专 讘砖讗专 注专讬讜转 讗讬谞讜 讗诇讗 诪驻谞讬 砖讛诪讟讛 诪讜注讚转 诇讛专讙诇 注讘讬专讛 讘讬讜转专 讜讗注"驻 砖诇注谞讬谉 讘砖专 讘讞诇讘 讗诪专讜 砖讗祝 讘砖专 注讜祝 讗讬谞讜 注讜诇讛 注诐 讛讙讘讬谞讛 讘砖诇讞谉 讗讞讚 讜讗讬谉 爪专讬讱 诇讜诪专 砖讗讬谞讜 谞讗讻诇 注诪讜 讘砖诇讞谉 讗' 讻诪讜 砖讬转讘讗专 讘诪拽讜诪讜 讗祝 讘讝讜 讻诇 砖诇注谞讬谉 讗讻讬诇讛 砖讜诇讞谉 诪讜注讚转 诇讛专讙诇 讗讻讬诇讛 砖讗讬谞讛 专讗讜讬讛 讜诪"诪 讝讛 砖讗诪专讜 砖诇讗 讬讗讻诇 讝讘 驻专讜砖 注诐 讝讘 注诐 讛讗专抓 砖诪讗 讬讗讻讬诇谞讜 讚讘专讬诐 砖讗讬谉 诪转讜拽谞讬谉 讗讜 砖诪讗 诪转讜讱 砖讬讛讗 专讙讬诇 讗爪诇讜 讬讗讻讬诇谞讜 讚讘专讬诐 讟诪讗讬诐 讗祝 讘讬诪讬 讟讛专转讜 讬专讗讛 砖讛讬讗 讗诪讜专讛 讗祝 讘砖转讬 拽注专讜转 讻诇 砖讛诐 讘砖讜诇讞谉 讗讞讚 讜讗注"驻 砖讗诪专讜 注诇讬讛 讻讬讜爪讗 讘讜 诇讗 讛讬讛 讛讚诪讬讜谉 讗诇讗 诇讛专讞拽转 讻诇 讛专讙诇 注讘讬专讛 讜讬砖 讗讜诪专讬诐 砖讗祝 讘讝讜 讚讜拽讗 讘拽注专讛 讗讞转:



诇注谞讬谉 讘砖专 讘讞诇讘 砖谞讬 讗讻住谞讬讬诐 讗讜讻诇 讝讛 讘砖专 诪讻讗谉 讜讝讛 讞诇讘 诪讻讗谉 讛讜讗讬诇 讜讗讬谉 诪讻讬专讬谉 讝讛 讗转 讝讛 讜讘诪讻讬专讬谉 讗住讜专 讜讬砖 诪转讬专讬谉 讘拽爪转 砖讬谞讜讬 讚专讱 讛讬讻专 讻诪讜 砖讘讬讗专谞讜 讘诪拽讜诪讜:



讻诇 砖谞讗住专 讘注谞讬谉 讛谞讚讛 讘讬诪讬 谞讚转讛 讛谉 诪注讬拽专 讗讬住讜专 讛谉 诪转讜专转 讙讚专 讻讱 讛讜讗 谞讗住专 讘讬诪讬 诇讬讘讜谞讛 注讚 砖转讟讘讜诇 讜转讟讛专 讻诪讜 砖讬转讘讗专 讘诪拽讜诪讜 讘注"讛:





转讜住驻讜转 专讬"讚

讻讬讜爪讗 讘讜 诇讗 讬讗讻诇 讛讝讘 注诐 讛讝讘讞 讻讜' 专讗讬转讬 讻' 讘讛诇讻讜转 谞讚讛 砖转讬拽谉 讛诪讜专讛 讗讘诇 诪讞诪讬专讬谉 讗谞讜 注诇 注爪诪讬谞讜 讜讗讬谉 讗谞讜 讗讜讻诇讬谉 注诪讛 讘拽注专讛 讗讞转 讻讜' 讜讗讬谞讜 谞"诇 讚讻诇 住讜讙讬讗 讚砖诪注转讬谉 诪砖诪注 讚讗驻讬诇讜 讘砖诇讞谉 讗讞讚 讛讜讗 讗住讜专 诪讚拽讗诪专讬谞谉 砖讛专讬 诇讗 砖谞讬谞讜 诇讗 讬讗讻诇 讛讟讛讜专 注诐 讛谞讚讛 讜讟讛讜专 注诐 讛谞讚讛 讘注"讻 诇讗 诪转驻专讬砖 讗诇讗 讘砖诇讞谉 讗讞讚 讚讗讬 讘拽注专讛 讗讞转 转讬驻讜拽 诇讬讛 讚诪讟讛专 讟讛专 讗诇讗 讜讚讗讬 讘砖诇讞谉 讗讞讚 讜诪讚讛讗 讘砖诇讞谉 讗讞讚 诪转谞讬' 谞诪讬 讘砖诇讞谉 讗' 讜讗驻"讛 讗住讜专 讜讙诐 诪讝讘 驻专讜砖 诪讜讻讬讞 讻谉 讻讚讻转讘讬转 讘诪讛讚讜专讗 转谞讬谞讗 注讬讬谉 讘讛"诇 讻"讚 讚住驻专 讛诇拽讟 砖砖讬讘砖转讬 讝讘 讗爪诇 注诐 讛讗专抓 讜诇讗 讙专住讬' 讗诇讗 注诐 讛讗专抓 讘诇讞讜讚.





讗讬讘注讬讗 诇讛讜 谞讚讛 诪讛讜 砖转讬砖谉 讗爪诇 讘注诇讛 讛讜讗 讘讘讙讚讜 讜讛讬讗 讘讘讙讚讛 驻讬' 诪砖讜诐 讚讗诪专讬' 住讜讙讛 讘砖讜砖谞讬诐 砖讗讬砖 讜讗砖转讜 诪转讬讞讚讬谉 讘讘讬转 讗讞讚 讘注讜讚讛 谞讚讛 讜诇讗 讞砖讜 讞讻诪讬诐 讘讚讘专 讛讜讗 砖讜讗诇 讗诐 讛转讬专讜 诇讜 讙诐 讝讛.





诪讛专砖"讗 - 讞讬讚讜砖讬 讛诇讻讜转

讘讚"讛 诪讬转讬讘讬 讻讜' 讗讘诇 讛讻讗 讚拽转谞讬 诪住讚专讬谉 诪砖诪注 砖诪讜转专讬谉 讻讜' 注讻"诇 讜诪讛 砖讛讜爪专讱 专砖"讬 诇驻专砖 诇驻讬' 砖谞讬 讘诪转谞讬转讬谉 诇"讗 讞讝谉 讻讜' 讜专讜讗讛 讛讬讻谉 讬转讞讬诇讜 诇诪讞专 讻讜' 讜诇讗 拽讗诪专 讛讬讻讬 讬转讞讬诇讜 讘诇讬诇讛 诇讗讜专 讛谞专 讛讬讬谞讜 诪砖讜诐 讗讜拽讬诪转讗 拽诪讬讬转讗 讚讛讻讗 讚讘转讬谞讜拽讜转 砖诇 讘讬转 专讘谉 谞诪讬 诪住讚专讬谉 专讗砖讬 驻专砖讬讜转 拽讗诪专 讜讚讜"拽:


讘讚"讛 讜驻诇讬讙讬 讚专' 驻讚转 讜讻讜' 讜注讜讚 讜讻讬 诇讬转 诇讬讛 讚讗砖转 专注讛讜 讛讜讗 讘讘讙讚讜 讻讜' 注讻"诇. 讛讬讬谞讜 诇驻讬 砖讬讟转 专砖"讬 讚讛讻讗 讜诇驻讬 砖讟转讜 讚诇注讬诇 讚驻住讬拽讗 诇讬讛 讘讗砖转 专注讛讜 讚讛讜讗 讘讘讙讚讜 讻讜' 讚讗住讜专 讻讬讜谉 讚讗驻讬诇讜 讬讬讞讜讚 讗住讜专 诪讚讗讜专讬讬转讗 诪讻"砖 讛讱 讚讛讜讗 讘讘讙讚讜 讻讜' 讚讛讜讬 讟驻讬 拽专讜讘 诇拽讬专讜讘 讘砖专 拽砖讛 诇讛讜 讜讻讬 诇讬转 诇讬讛 诇专' 驻讚转 讚讗砖转 专注讛讜 讻讜' 讚讛讗 讜讚讗讬 诇讬讻讗 诇诪讗谉 讚驻诇讬讙 讘讬讬讞讜讚 讚诪讚讗讜专讬讬转讗 讛讜讗 讚讗住讜专 讘讗砖转 专注讛讜 讗讘诇 诇砖讬讟转 讛转讜住驻讜转 讚诇注讬诇 讚诇讗 驻住讬拽讗 诇讬讛 诇讗住讜专 讛讜讗 讘讘讙讚讜 讻讜' 讘讗砖转 专注讛讜 讗诇讗 诪砖讜诐 住讘专讗 讘注诇诪讗 讜讚讗讬 讚讗讬讻讗 诇诪讬诪专 讛讻讗 讚专' 驻讚转 驻诇讬讙 讜诇讬转 诇讬讛 讛讗讬 住讘专讗 讜讘讗砖转 专注讛讜 谞诪讬 讛讜讗 讘讘讙讚讜 讻讜' 谞诪讬 砖专讬 讻讬讜谉 讚诪讚讗讜专讬讬转讗 诇讗 讗住专 讗诇讗 转砖诪讬砖 诪诪砖 诇讬转 诇谉 诇诪讬住专 诪讚专讘谞谉 讗诇讗 拽讬专讜讘 讘砖专 讜讻诪"砖 讛转讜住' 诇驻讬' 专"转 讚专' 驻讚转 驻诇讬讙 讜诇讬转 诇讬讛 讛讱 住讘专讗 讚诇注讬诇 讗诇讗 讛讜讗 讘讘讙讚讜 讻讜' 讘讗砖转 专注讛讜 谞诪讬 砖专讬 讻讬讜谉 讚讗讬讻讗 讚讬注讜转 讜砖讬谞讜讬 讜诪讛专砖"诇 讻转讘 讘讝讛 讚专讱 讗讞专转 讜讛讜讗 讚讞讜拽 讜讗讬谉 诇讛讗专讬讱 讘讝讛 讻讬 讚讘专讬谞讜 讗诇讛 讘专讜专讬诐 诇诪讘讬谉 讜讚讜"拽:


讘讗"讚 诇讗 讬拽专讘 讛讬讬谞讜 转砖诪讬砖 诪诪砖 砖讜讘 讻讜' 诇讗驻讜拽讬 诇砖讜谉 拽专讬讘讛 诪诪砖诪注讜转讬讛 讻讜' 注讻"诇. 讛讬讬谞讜 诇注谞讬谉 诇讗住讜专 讛讜讗 讘讘讙讚讜 讻讜' 讚诪驻讬拽 诇讬讛 诪讛讗讬 拽专讗 讚诇讗 讬拽专讘 讗讘诇 诇注谞讬谉 诇讗 讬讗讻诇 讛讝讘 讻讜' 讚诇讗 诪驻讬拽 诪讛讗讬 拽专讗 谞讬讞讗 诇讗住讜专 讘讜 讜拽"诇:


讘讗"讚 讜讚讜讞拽 讛讜讗 讚讛讗 讗砖转 专注讛讜 诇讗 讟诪讗 诪砖诪注 转砖诪讬砖 诪诪砖 讻讜' 注讻"诇. 拽"拽 讚讗讬诪讗 诇驻专"讬 讚拽讜砖讟讗 讛讜讗 讚诇讗 诪驻拽讬谞谉 讟诪讗 诪诪砖诪注讜 讜诇讗 讗住专讬' 讛讜讗 讘讘讙讚讜 讻讜' 讗驻讬诇讜 讘讗砖转 专注讛讜 讗诇讬讘讗 讚专' 驻讚转 讜讻诪"砖 诇驻讬' 专"转 讜讬砖 诇讬讬砖讘 讚讛"拽 讻讬讜谉 讚转诇诪讜讚讗 住讘专 讚讗讬谉 诇讛讜爪讬讗 拽专讬讘讛 诪诪砖诪注讜转 诇专讘讬 驻讚转 转拽砖讛 诇专"注 诇砖讜谉 讟诪讗 讚讜讚讗讬 转砖诪讬砖 诪诪砖 诪砖诪注 讜讗驻"讛 讗讬讻讗 诪讗谉 讚讗住专 讘讬讛 讛讜讗 讘讘讙讚讜 讻讜' 讗讘诇 诇驻"讝 转拽砖讬 诇讛讜 讛讗讬 讜讚讜讞拽 讻讜' 讙诐 诇驻讬专讜砖 专"转 讜讚讜"拽:





诪讛专砖"讗 - 讞讬讚讜砖讬 讗讙讚讜转

谞讜讟诇转 转驻讬诇讬讜 谞讟诇讛 转驻讬诇讬讜 诇注讙诪转 谞驻砖 诇讛专讗讜转 讘讘"讛 讜讘讘讛"诪 砖讜转注讜专专讜 注诇 诪讬转转讜 讜讚讜"拽:





诪讛专"诐

讘专砖"讬 讚"讛 讙讬诇讜讬 注专讬讜转 转砖诪讬砖 诪诪砖 讜砖讗专 拽讜专讘讛 讜讗驻讬诇讜 拽讬专讜讘 讘砖专 诪讚专讘谞谉 讜讻讜' 讜诇讬讻讗 诇诪讙讝专 专"诇 讻讬讜谉 讚讗驻讬诇讜 拽讬专讜讘 讘砖专 讗讬谞讜 讗住讜专 讗诇讗 诪讚专讘谞谉 讗诐 讻谉 讛讜讗 讘讘讙讚讜 讜讛讬讗 讘讘讙讚讛 讜讗驻讬诇讜 诪讚专讘谞谉 诇讬讻讗 诇诪讬讙讝专 诪砖讜诐 讚诇讬讘讗 诇诪讬讙讝专 讜诇讗住讜专 诪讚专讘谞谉 讻讬 讗诐 拽讬专讜讘 讘砖专:


转讜住' 讚"讛 诪讛 讗砖转 专注讛讜 讜讻讜' 讜讗讬谉 谞专讗讛 讚诪砖诪注 讚专讜爪讛 诇讗住讜专 讬讞讜讚 讘谞讚讛 讻讱 讛讙讬专住讗 讘诪拽爪转 住驻专讬诐 讜专爪讛 诇讜诪专 讚诇驻讬专讜砖 专砖"讬 讚转诇讬 讗讬住讜专 讛讜讗 讘讘讙讚讜 讜讛讬讗 讘讘讙讚讛 讘讗砖转 讗讬砖 讜讗讬住讜专 讬讞讜讚 讜诪讟注诐 讬讞讜讚 拽讗 讗住讬专 诇讬讛 诪讻诇诇 讝讛 诪砖诪注 讚谞讚讛 谞诪讬 讚讬诇讬祝 诇讛 诪讗砖转 讗讬砖 诇讗住讜专 讛讜讗 讘讘讙讚讜 讜讛讬讗 讘讘讙讚讛 讗讬转讗 谞诪讬 讘讗讬住讜专 讬讞讜讚 讚讛讗 讛讗 讘讛讗 转诇讬讗 讜讝讛 讗讬谞讜 讚讝讛 驻砖讜讟 讛讜讗 讚诇讻"注 讗讬谉 讗讬住讜专 讬讞讜讚 讘谞讚讛 讻讚讬诇驻讬谞谉 诪驻住讜拽 住讜讙讛 讘砖讜砖谞讬诐 讗讘诇 诇驻讬' 讛转讜住' 讚讗讬住讜专 讛讜讗 讘讘讙讚讜 讜讻讜' 讘讗砖转 讗讬砖 讗讬谞讜 诪讟注诐 讬讞讜讚 讗诇讗 诇驻讬 讚讬爪专讜 转拽驻讜 讗转讬 砖驻讬专:


讘讗"讚 转讬诪讛 讚讬讞讜讚 讚讗住讜专 诪谉 讛转讜专讛 讜讻讜' 拽讜砖讬讗 讘驻谞讬 注爪诪讛 讛讬讗 讜诇驻讬' 讛转讜住' 讚诪驻专砖讬 讟注诪讗 讚讗讬住讜专 讛讜讗 讘讘讙讚讜 讜讛讬讗 讘讘讙讚讛 讘讗砖转 讗讬砖 讗讬谞讜 讗诇讗 诪住讘专讗 讚讬爪专讜 转拽驻讜 拽讗 诪拽砖讛 讜讛讗 讚拽讗诪专 讛讜讗 讘讘讙讚讜 讜讛讬讗 讘讘讙讚讛 讚诇讗 讛讜讬 讗驻讬' 讘讗砖转 讗讬砖 讗诇讗 诪讚专讘谞谉 专"诇 诪住讘专讗 讚讬爪专讜 转拽驻讜:


讘讗"讚 讜诇诪砖专讬 讛讜讗 讘讘讙讚讜 讜讛讬讗 讘讘讙讚讛 讘诇讗 讬讞讜讚 讻讙讜谉 砖驻转讞 驻转讜讞 讜讻讜' 讻爪"诇:


讚"讛 讜驻诇讬讙讗 讚专讘讬 驻讚转 讜讻讜' 讜专砖"讬 讚驻讬' 讻讗谉 讻讬讜谉 讚诪讚讗讜专讬讬转讗 诇讗 讗住专 讗诇讗 转砖诪讬砖 诪诪砖 诪讚专讘谞谉 诇讗 讗住讜专 讗诇讗 拽讬专讜讘 讘砖专 讜讻讜' 讻爪"诇:


讘讗"讚 讚诪住转诪讗 诇讗 驻诇讬讙 讗诪转谞讬' 讚诇讗 讬讗讻诇 讛讝讘 注诐 讛讝讘讛 驻讬' 讗"讻 砖"诪 讚讙讝专讜 诪讚专讘谞谉 讗驻讬' 讛讬讻讗 讚诇讬讻讗 拽讬专讜讘 讘砖专 讜注讜讚 讜讻讬 诇讬转 诇讬讛 讗砖转 专注讛讜 讛讜讗 讘讘讙讚讜 讜讛讬讗 讘讘讙讚讛 讗住讜专 专"诇 讜讛讗 住讘专讗 讛讜讗 诇驻讬 砖讬爪专讜 转拽驻讜:


讘讗"讚 讜诪驻专砖 专"转 讜讻讜' 讜住讘专 专' 驻讚转 讚讗驻讬' 讘讗砖转 讗讬砖 讛讜讗 讘讘讙讚讜 讜讛讬讗 讘讘讙讚讛 砖专讬 专"诇 讜诇讗 讗讝诇讬谞谉 讘转专 住讘专讗 讚讗讚专讘讛 住讘专讗 讛讜讗 讚诇讗 诇讗住讜专 讛讬讻讗 讚讗讬讻讗 讚注讜转 讜砖讬谞讬讬 讜谞"诇 讚专"诇 讚讜拽讗 讛讬讻讗 讚诇讬讻讗 讬讞讜讚 讻讙讜谉 讘驻转讞 驻转讜讞:


讘讗"讚 讜讚讜讞拽 讛讜讗 讚讛讗 讗砖转 专注讛讜 诇讗 讟讬诪讗 诪砖诪注 转砖诪讬砖 诪诪砖 讜讗驻"讛 讗住专讬谞谉 讛讜讗 讘讘讙讚讜 讜讻讜' 专"诇 讚讛讗 诇讗 讟诪讗 讻"注 诪讜讚讜 讜驻砖讜讟 讛讜讗 讚诪砖诪注 转砖诪讬砖 诪诪砖 讜讗驻"讛 讬诇讬祝 诪讬谞讬讛 专讘 讬讜住祝 诪讛拽讬砖讗 讜讗诪专 诪讛 讗砖转 讗讬砖 讛讜讗 讘讘讙讚讜 讜讛讬讗 讘讘讙讚讛 讗住讜专 讜讻讜' 讜讗"讻 讚诇诪讗 讛"谞 诇专' 驻讚转 讗注"讙 讚诇砖讜谉 拽专讬讘讛 诪砖诪注 转砖诪讬砖 诪诪砖 讗驻"讛 诪爪讬 讬诇讬祝 诪讬谞讬讛 诪讛拽讬砖讗 讚讛讜讗 讘讘讙讚讜 讗住讜专 讜诪谞诇谉 讚驻诇讬讙:





讞讻诪转 砖诇诪讛

专砖"讬 讘讚"讛 讗诇 讛讛专讬诐 讻讜' 讘驻' 讜讗诇讜 讛谉 讛谞砖专驻讬谉 讘住谞讛讚专讬谉 讻讜' 讻爪"诇:


转讜住' 讘讚"讛 诪讛 讗砖转 讻讜' 讜讗讬谉 谞专讗讛 讚诪砖诪注 讚专讜爪讛 诇讗住讜专 讬讞讜讚 讘谞讚讛 讻讜' 讻爪"诇 讜谞"讘 驻讬' 讜讝讛 诇讬讻讗 诇讻"注 讜讚讜"拽:


讘讚"讛 讜驻诇讬讙讗 讻讜' 讛讜讗 讘讘讙讚讜 讜讛讬讗 讘讘讙讚讛 讗住讜专 讻讜'. 谞"讘 驻讬' 诪讗讞专 讚住讘专讗 讛讜讗 诇讗住讜专 诪砖讜诐 讚讬爪专讜 转拽驻讜 注诇讬讜 讻讚驻讬专砖讜 讛转讜住' 诇注讬诇 讗诐 讻谉 诪砖诪注 讚诇讬讻讗 诇讗讬驻诇讜讙讬 注诇讬讛 讜讗诐 讻谉 诪讗讞专 砖诪爪讬谞讜 砖讗住专讜 讞讻诪讬诐 讙讝讬专讛 注诇 讙讝讬专讛 讻诪讜 讘讗"讗 砖"诪 讗祝 讘谞讚讛 住"诇 诇专讘讬 驻讚转 讛讻讬 讜诪谞诇谉 讚驻诇讬讙讬 讗专' 驻讚转 讗讘诇 诇驻讬' 专"转 诇拽诪谉 讚驻讬' 讛讗 讚专' 驻讚转 讻讬讜谉 讚诇讗 讗住专讛 转讜专讛 讗诇讗 拽专讬讘讛 砖诇 讙诇讜讬 注专讬讜转 讗讬谉 诇谞讜 诇讗住讜专 讗诇讗 讻注讬谉 砖诇 转讜专讛 讗"讻 讗讬谉 转诇讜讬 诪讬讚讬 讘住讘专讗 讜讗驻讬诇讜 讬砖 砖诐 住讘专讗 诇讗住讜专 讙讘讬 讗砖转 讗讬砖 讗讬谉 诇谞讜 诇讗住讜专 讗诇讗 讻注讬谉 砖诇 转讜专讛 讜讘注"讻 驻诇讬讙讬 注诇讬讛 讜讚讜"拽 (注讬讬谉 讘诪讛专砖"讗):





专砖"砖

讙诪专讗 讗讟讜 讝讘 驻专讜砖 诇讗讜 讚讘专讬诐 讟诪讗讬诐 讗讜讻诇. 诪讻讗谉 专讗讬讛 诇讛诪"讗 讘住讬' 专"驻 讘转讬专讜抓 专讗砖讜谉 讚讘讬诪讬 讟讜诪讗转讜 诇"讞 诇讗讻讜诇 讞讜诇讬谉 讘讟讛专讛 讜讚诇讗 讻砖诇"讛 砖讛讘讬讗 讘住讬' 转专"讝 讜讻"诪 讘专砖"讬 (驻住讞讬诐 讟讜) 注诇 诪转谞讬' 讚讞讘讬转 砖谞砖讘专讛:



[砖诐 转"砖 讛注讜祝 注讜诇讛 讻讜'. 拽"拽 诪讚讜注 诇讗 讛讘讬讗 诪专"驻 讚砖诐 讻诇 讛讘砖专 讻讜' 讜讗住讜专 诇注诇讜转 注诐 讛讙讘讬谞讛 诇讻"注 讜讬"诇:



专砖"讬 讚"讛 诪注砖专讬谉 讛谉. 讜诇"讙 讙讝讬专讛 诇讙讝讬专讛. 讙诐 讚讘专讬诐 讟诪讗讬谉 讗讬谞谉 讗诇讗 诪讚转 驻专讬砖讜转 讜拽讬诇 讟驻讬 诪讗讬住讜专 讚诪讗讬 讗诇讗 讚专"诇 讚讙讝讬专转 讚诪讗讬 拽讬诇讛 讘讝讛 讚专讜讘谉 诪注砖专讬谉 讻讚诇拽诪谉 (讻讙) 讜讘讚讘专讬诐 讟诪讗讬谉 专讜讘谉 讗讬谞谉 谞讝讛专讬谉 讝讜诇转 讛驻专讜砖讬谉 讗讜 讬"诇 讚讛讬讗 讛谞讜转谞转 讚讻讬讜谉 讚讗讬谉 讘讚"讟 讞砖砖讗 讚讗讬住讜专讗 讗诇讗 诪爪讜转 驻专讜砖 谞爪专讱 讛专讞拽讛 讟驻讬] :





讘谉 讬讛讜讬讚注

诪址注植砖讉侄讛 讘旨职转址诇职诪执讬讚 讗侄讞指讚 砖讈侄砖旨讈指谞指讛 讛址专职讘旨值讛, 讜职拽指专指讗 讛址专职讘旨值讛, 讜职砖讈执诪旨值砖讈 转旨址诇职诪执讬讚值讬 讞植讻指诪执讬诐 讛址专职讘旨值讛, 讜旨诪值转 讘旨址讞植爪执讬 讬指诪指讬讜 讜职讛指讬职转指讛 讗执砖讈职转旨讜止 谞讜止讟侄诇侄转 转旨职驻执诇旨指讬讜. 讛拽讜砖讬讗 讬讚讜注讛 讛诇讗 讻诇 讟注谞转讛 讛讬转讛 诪注住拽 讛转讜专讛 讜诇诪讛 谞讟诇讛 讛转驻讬诇讬谉 注诪讛? 讜注讜讚 讬砖 诇讛拽砖讜转 讗讜诪专讛 砖旨讈指谞指讛 讛址专职讘旨值讛 讜职拽指专指讗 讛址专职讘旨值讛 讜讗讬谉 讝讛 住讚专 讛诇讬诪讜讚, 讚讛讜讛 诇讬讛 诇诪讬诪专 拽指专指讗 讛址专职讘旨值讛 讜职砖旨讈指谞指讛 讛址专职讘旨值讛? 讜谞专讗讛 诇讬 讘住"讚 讚讗诪专讜 专讘讜转讬谞讜 讝"诇 讘诪谞讞讜转 讛诪谞讬讞 转驻讬诇讬谉 诪讗专讬讱 讬诪讬诐 砖谞讗诪专 (讬砖注讬讛讜 诇讞, 讟讝) 讛殖' 注植诇值讬讛侄诐 讬执讞职讬讜旨, 讜讻转讘谞讜 讘讞讚讜砖讬谞讜 讚讗讬讬专讬 讘诪谞讬讞 讻诇 讛讬讜诐 砖注讜砖讛 讟驻讬 诪讞讬讜讘, 讙诐 讬讚讜注 诪"砖 专讘讜转讬谞讜 讝"诇 注诇 驻住讜拽 (诪砖诇讬 讙, 讟讝) 讗止专侄讱职 讬指诪执讬诐 讘执旨讬诪执讬谞指讛旨, 诇诪讬讬诪讬谞讬诐 讘讛 讗止专侄讱职 讬指诪执讬诐 讗讬讻讗 讜讻诇 砖讻谉 注止砖侄讈专 讜职讻指讘讜止讚, 讜诇诪砖诪讗讬诇讬诐 注止砖侄讈专 讜职讻指讘讜止讚 讗讬讻讗 讗止专侄讱职 讬指诪执讬诐 诇讬讻讗. 讜驻讬专砖讜 讛专讗砖讜谞讬诐 讝"诇 诪讬讬诪讬谞讬诐 砖诇讜诪讚讬诐 转讜专讛 诇砖诪讛, 诪砖诪讗讬诇讬诐 砖诇讗 诇砖诪讛. 讜讘讝讛 诪讜讘谉 讛讟注诐 砖讛讬讬转讛 谞讜讟诇转 转驻讬诇讬讜, 讚讘诇讗讜 讛讻讬 讬砖 诇讛砖讬讘 注诇 讟注谞转 讚讛讬讛 诇讜诪讚 砖诇讗 诇砖诪讛 讚讛讬讬谞讜 讘砖讘讬诇 讗止专侄讱职 讬指诪执讬诐, 诪砖讜诐 讚讻转讬讘 讘讛 (讚讘专讬诐 诇, 讻) 讻执旨讬 讛讜旨讗 讞址讬侄旨讬讱指 讜职讗止专侄讱职 讬指诪侄讬讱指, 讜讻讬讜谉 砖讛讜讗 诪转讻讜讬谉 诇讻讱 讛讜讛 诇讬讛 砖诇讗 诇砖诪讛 讜诇讻讱 诇讗 讛讬讛 诇讜 讗止专侄讱职 讬指诪执讬诐, 诇讻讱 讛讬转讛 谞讜讟诇转 转驻讬诇讬讜 砖讛讬讛 诪谞讬讞诐 讻诇 讛讬讜诐 砖讬住驻讬拽 讝讛 诇讝讻讜转 诇职讗讜止专侄讱指 讬指诪执讬诐 诪讞诪转 讻谉, 讜讝讛讜 讛讜讻讞讛 砖诇讗 讛讬讛 诇讜诪讚 转讜专讛 讗诇讗 诇砖诪讛, 讚讗讬 诪砖讜诐 讗止专侄讱职 讬指诪执讬诐 讛讗 讬砖 诇讜 讝讛 诪讞诪转 转驻讬诇讬讜 讜诇讗 讗爪讟专讬讱 诇诇诪讜讚 转讜专讛 讘砖讘讬诇 讝讛. 讜讛谞讛 专讗转讛 讘讚注转讛 砖注讚讬讬谉 讬砖 诇讛砖讬讘 注诇 讚讘专讬讛 讜诇讜诪专 讗讜诇讬 讛讬讛 诇讜诪讚 转讜专讛 讘砖讘讬诇 注止砖侄讈专 讜职讻指讘讜止讚, 讚讛讬讬谞讜 砖讬拽专讗讜讛讜 专讘讬 讜讬注讟专讜讛讜 讘讝讛讜讘讬诐 讘砖讘讬诇 专讜讘 讞讻诪转讜 讜讛讜"诇 转讜专讛 砖诇讗 诇砖诪讛, 讜诇讻讱 诇讗 讝讻讛 诇职讗讜止专侄讱指 讬指诪执讬诐 诪讻讜讞讛, 诇讻谉 谞转讞讻诪讛 诇讜诪专 讘讟注谞转讛 讘旨址注植诇执讬 砖讈侄砖旨讈指谞指讛 讛址专职讘旨值讛 讜职拽指专指讗 讛址专职讘旨值讛 砖讛拽讚讬诪讛 诇讬诪讜讚 讛诪砖谞讛 砖讛讜讗 转讜专讛 砖讘注诇 驻讛 诇诇诪讜讚 讛诪拽专讗 诇讜诪专 讗祝 注诇 驻讬 砖砖谞讛 讛专讘讛 讜谞注砖讛 转诇诪讬讚 讞讻诐 诪讗专讬 讚转诇诪讜讚讗 注诐 讻诇 讝讗转 诇讗 注讝讘 诇讬诪讜讚 讛诪拽专讗, 砖讛讬讛 讚专讻讜 诇诇诪讜讚 诪拽专讗 讙诐 讻谉 讜讗诐 讛讜讗 讻诇 讻讜谞转讜 讘注住拽 诇讬诪讜讚讜 讻讚讬 诇讛转讞讻诐 砖讬拽专讗讜讛讜 专讘讬 讜讬注讟专讜讛讜 讘讝讛讜讘讬诐 诇诪讛 讬诇诪讜讚 诪拽专讗 砖讗讬谉 诪讜住讬祝 讞讻诪讛 讜讞专讬驻讜转 诪谉 讙专住转 讛诪拽专讗? 讜讛讬讛 诇讜 诇诇诪讜讚 转讜专讛 砖讘注诇 驻讛 讚讜拽讗 讻讚讬 砖注诇 讬讚讬 专讜讘 诇讬诪讜讚讜 讘讛 讬讜住讬祝 讞讻诪讛 讜讚注转, 讜讗讝 诪诪讬诇讗 讬讜住讬祝 讻讘讜讚 讜诪诪讜谉 砖讬讻讘讚讜讛讜 讜讬注讟专讜讛讜 讘讝讛讜讘讬诐 讻驻讬 注专讱 专讜讘 讞讻诪转讜, 讗诇讗 讜讚讗讬 讛讜讗 讻诇 诇讬诪讜讚讜 诇砖诐 砖诪讬诐 讜诇讻谉 讙诐 讗讞专 砖砖谞讛 讛专讘讛 讘转讜专讛 砖讘注诇 驻讛 注讜讚谞讜 诪专讘讛 讘诇讬诪讜讚 讛诪拽专讗 讙诐 讻谉! 讜注讜讚 讛讜住讬驻讛 诇讜诪专 砖诪砖 转诇诪讬讚 讞讻诐 讛专讘讛 讚讙诐 讻谉 讝讜 讛讜讻讞讛 讚讗讬谞讜 专讜讚祝 讗讞专 讛讻讘讜讚. 讜注讜讚 谞专讗讛 诇讬 讘住"讚 砖诇拽讞讛 转驻讬诇讬讜 讻讚讬 砖诇讗 讬讗诪专讜 诇讛 讗祝 注诇 驻讬 砖注住拽 讘转讜专讛 讛专讘讛 诇讗 讛讬转讛 诪讞砖讘转讜 讜讻讜谞转讜 专爪讜讬讛, 砖诇讗 讛讬讛 诇讜 讬专讗转 砖诪讬诐 讘拽专讘讜 讜诇讻谉 诇讗 讛讙讬谉 注诇讬讜 讝讻讜转 讛转讜专讛, 诇讻讱 诇拽讞讛 转驻讬诇讬讜 砖讛讬讛 诇讜讘砖诐 讻诇 讛讬讜诐 讻讜诇讜 讜讛诐 讛讜讻讞讛 注诇 讬专讗转 砖诪讬诐, 讻诪讜 砖讻转讘讜 讛专讗砖讜谞讬诐 讝"诇 讟注诐 转驻讬诇讬谉 砖诇 专讗砖 讻谞讙讚 讛诪讜讞 讜砖诇 讬讚 讻谞讙讚 讛诇讘, 讻讚讬 砖谞砖注讘讚 讛诪讞砖讘讛 砖讘诪讜讞 讜讛讻讜谞讛 砖讘诇讘 诇注讘讜讚转 讛讘讜专讗 讬转讘专讱, 讜讗诐 讻谉 转驻讬诇讬谉 讗诇讜 砖讛讬讛 诪谞讬讞诐 讻诇 讛讬讜诐 诪讜讻讞 砖诇讗 讛讬转讛 诪爪讜讛 讝讜 讗爪诇讜 讻诪讜 诪爪讜转 讗谞砖讬诐 诪诇讜诪讚讛, 讜诪注砖讬讜 讬注讬讚讜谉 砖讛讬讛 诇讜 讬专讗转 砖诪讬诐, 讜诪诪讬诇讗 诪砖诪注 讚诪讞砖讘转讜 讜讻讜谞转讜 讘注住拽 讛转讜专讛 讛讬讛 诇砖诐 砖诪讬诐 讜专讗讜讬 砖讬讙讬谉 注诇讬讜 讝讻讜转 讛转讜专讛 诇讛讗专讬讱 讬诪讬诐.



讘旨指专讜旨讱职 讛址诪旨指拽讜止诐 砖讈侄讛植专指讙讜止, 砖讈侄诇旨止讗 谞指砖讉指讗 驻旨指谞执讬诐 诇址转旨讜止专指讛. 谞专讗讛 诇讬 讘住"讚 讛讗 讚谞拽讬讟 诇砖讜谉 讝讛 讜诇讗 讗诪专 砖讈侄注指讘址专 注址诇 讚旨执讘职专值讬 转旨讜止专指讛? 讜讛讜讗 讻讬 讬讚讜注 讚转讜专讛 砖讘注诇 驻讛 砖讛讬讗 讛诪住讜专转 砖拽讘诇讜 专讘讜转讬谞讜 讝"诇 谞拽专讗转 驻旨指谞执讬诐 诇址转旨讜止专指讛 砖讘讻转讘, 讜诇讻谉 讗诪专讜 注诇 转讜专讛 砖讘注诇 驻讛 砖讘注讬诐 驻谞讬诐 诇转讜专讛. 讜驻专砖转讬 讘住"讚 讘诪拽讜诐 讗讞专, 诇讻讱 诪讬 砖讛讜讗 注谞讬讜 讜砖驻诇 讝讜讻讛 诇讻讜讬谉 诇驻谞讬诐 砖诇 转讜专讛, 讻讬 砖驻诇 专讗砖讬 转讬讘讜转 砖讘注讬诐 驻谞讬诐 诇转讜专讛, 讜讛谞讛 讻驻讬 讛拽专讗讬诐 讚讗讝诇讬 讘转专 驻砖讟 讛诪拽专讗 (讜讬拽专讗 讬讞, 讬讟) 讜职讗侄诇 讗执砖旨讈指讛 讘旨职谞执讚旨址转 讟只诪指讗指转指讛旨 诇止讗 转执拽职专址讘, 讚诪砖诪注 讚讜拽讗 讘旨职谞执讚旨址转 讟只诪指讗指转指讛旨 讛讗 讘讬诪讬 诇讘讜谞讛 诪讜转专, 讗讱 专讘讜转讬谞讜 讝"诇 拽讘诇讜 讘转讜专讛 砖讘注诇 驻讛 砖讛讬讗 讛驻谞讬诐 讚诪砖讜诐 讛讻讬 转讛讬讛 讘谞讚转讛 拽讗 诪砖诪注 诇谉 讘讛讜讜讜讬讬转 谞讚转讛 转讛讗 注讚 砖转讘讗 讘诪讬诐. 讜诇讝讛 讗讜诪专 砖讈侄诇旨止讗 谞指砖讉指讗 驻旨指谞执讬诐 诇址转旨讜止专指讛 砖诇讗 诇拽讞 拽讘诇转 讛驻谞讬诐 讛讬讗 转讜专讛 砖讘注诇 驻讛 诇转讜专讛 砖讘讻转讘 砖讛讜讗 讛诪拽专讗. 讗讬 谞诪讬 谞专讗讛 诇讬 讘住"讚 讗讜诪专讜 驻旨指谞执讬诐 诇址转旨讜止专指讛 注诇 讛诪住讜专转 砖诇 专讘讜转讬谞讜 讝"诇, 讜讛讜讗 讚讬讚讜注 转讜专讛 砖讘讻转讘 砖讛讬讗 讘住讜讚 讞住讚 谞拽专讗转 诪讬诐, 讜转讜专讛 砖讘注诇 驻讛 砖讛"住 [砖讛讜讗 住讜讚] 讙讘讜专讛 谞拽专讗转 讗砖, 讜讛谞讛 讗讜转讬讜转 转旨讜止专指讛 讘诪讬诇讜讗诐 讻讝讛 转"讜 讜"讜 专讬"砖 讛"讗 讗讜转讬讜转 讛诪讬诇讜讬 砖讛诐 驻谞讬诪讬讜转 讛驻砖讜讟 讛诪讛 讗讜转讬讜转 '讜讬"讜 讗砖' 专诪讝 诇转讜专讛 砖讘注诇 驻讛 砖谞拽专讗转 '讗砖' 讜讬砖 讘讛 '砖砖讛' 住讚专讬诐 讻诪谞讬谉 讜讬"讜, 讜谞专诪讝 讗讜转 讜讬"讜 讘诪诇讜讬 讬讜"讚 讻讚讬 砖讬讛讗 诪住驻专讜 讻"讘 讻诪谞讬谉 讻"讘 讗讜转讬讜转 讛转讜专讛, 谞诪爪讗 讛诪住讜专转 砖讛讬讗 讘注诇 驻讛 讛谞拽专讗转 讗砖 谞专诪讝讛 讘驻谞讬诪讬讜转 讗讜转讬讜转 讛转讜专讛, 讜讝"砖 诇旨止讗 谞指砖讉指讗 驻旨指谞执讬诐 诇址转旨讜止专指讛 '驻旨指谞执讬诐' 讚讬讬拽讗 '诇址转旨讜止专指讛' 讚讬讬拽讗.



诪执讟旨指讛 讞植讚指讗 讛址讜职讬指讗. 诪拽砖讬诐 讗驻讬诇讜 讛讻讬 讗讬讱 讟注讛 讗讜转讜 讛转诇诪讬讚 讘讻讱? 讜诇驻讬 讚讘专讬 讛专砖讘"讗 讛讟注诐 谞讻讜谉 讻讬 讚专讻诐 讛讬讛 诇讟讘讜诇 讛谞砖讬诐 拽讜讚诐 砖讘注讛 谞拽讬讬诐 讘砖讘讬诇 讟讜诪讗讛 讜讟讛专讛 砖诇 诪讙注 讗讜讻诇讬谉, 讜讘讝讛 讟注讛 砖讞砖讘 谞讛讬 讚诇讗 诪讛谞讬讗 讟讘讬诇讛 讝讜 诇注谞讬谉 讘讬讗讛 转讛谞讬 诇注谞讬谉 诪讙注.



讗址祝 讗指谞讜旨 诪职讞址讘旨职讘执讬谉 讗侄转 讛址爪旨指专讜止转, 讗植讘指诇 诪址讛 谞旨址注植砖讉侄讛, 砖讈侄讗执诐 讘旨指讗谞讜旨 诇执讻职转旨止讘, 讗值讬谉 讗指谞讜旨 诪址住职驻旨执讬拽执讬谉. 驻讬专砖 专砖"讬 讝"诇 诇驻讬 砖讛诐 转讚讬专讜转. 谞专讗讛 诇讬 讻讜谞转讜 诪驻谞讬 砖讬讝讚诪谉 诇驻注诪讬诐 谞注砖讛 谞住 讘讛爪诇转诐 讘讬讜诐 讬"讙 讗讚专, 讜讗讞专 讻讱 注讜讚 讘讗 爪专讛 讗讞专转 讜谞注砖讛 讛谞住 讙诐 讻谉 讘讬"讙 讗讚专, 讜讗讞专 讻讱 注讜讚 讘讗 爪专讛 讜谞注砖讛 讙诐 讻谉 讛谞住 讘讬"讙 讗讚专, 讗诐 讻谉 注转讛 讘讗讬讝讛 谞住 诪讗讜转诐 讛谞住讬诐 讬转诇讜 讛砖诪讞讛 砖诇 讗讜转讜 讛讬讜诐?! 讗讬 谞诪讬 诇驻讬 砖讛诐 转讚讬专讜转 讻砖讘讗讬诐 爪专讜转 讗讞专讜谞讜转 谞砖讻讞讜转 讛专讗砖讜谞讜转, 讚诇讗 谞讞砖讘讬诐 讛专讗砖讜谞讜转 爪专讛 诇讙讘讬 讗讞专讜谞讜转 讜讗讬讱 谞拽讘注 注诇讬讛诐 讝讻专讜谉 讛谞住 诪注讬拽专讗, 讜诪"砖 讚旨指讘指专 讗址讞值专: 讗值讬谉 砖讈讜止讟侄讛 谞执驻职讙旨指注 讝讛 拽讗讬 注诇 讞住专讜谞讜转 讛诪讙讬注讬诐 诇谞驻砖, 讜讗讜诪专讜 讗值讬谉 讘旨职砖讉址专 讛址诪旨值转 诪址专职讙旨执讬砖讈 讘旨职讗执讝职诪值诇 拽讗讬 注诇 讞住专讜谞讜转 讛讙讜祝 讘诇讘讚.



讘旨职专址诐, 讝指讻讜旨专 讛指讗执讬砖讈 讛址讛讜旨讗 诇职讟讜止讘, 讜址讞植谞址谞职讬指讛 讘旨侄谉 讞执诇职拽执讬旨指讛 砖讈职诪讜止. 谞专讗讛 诇讬 讘住"讚 讛讻讜谞讛 诇讜诪专 砖诪讜 谞讗讛 诇讜 注诇 讞讻诪转讜 讜讘讬谞转讜 砖讛讬转讛 注诇讬讜谞讛 注诇 讗谞砖讬 讚讜专讜, 讻讬 砖驻注 讞讻诪讛 讜讘讬谞讛 讘讗 诪谉 讗讜转讬讜转 讬"讛 砖诐, 讜诇讻讱 谞拽专讗 讞植谞址谞职讬指讛 讗讜转讬讜转 '讞谞谉 讬"讛' 讜讻谉 讘讗 讞执诇职拽执讬旨指讛 '讞诇拽 讬"讛'. 讜注讜讚 谞专讗讛 诇讬 讘住"讚 诇专诪讜讝 讞植谞址谞职讬指讛 讘旨侄谉 讞执诇职拽执讬旨指讛 注诐 讛讻讜诇诇 注讜诇讛 [329] 砖讘"讟 讻诪谞讬谉 谞执讝职讻旨址专 诇职讟讜止讘指讛 [329], 讜诇讝讛 讗诪专 讝指讻讜旨专 讛指讗执讬砖讈 讛址讛讜旨讗 诇职讟讜止讘, 讜址讞植谞址谞职讬指讛 讘旨侄谉 讞执诇职拽执讬旨指讛 砖讈职诪讜止 专爪讜谞讜 诇讜诪专 砖诪讜 诪讜专讛 砖讬讛讬讛 谞执讝职讻旨址专 诇职讟讜止讘指讛.



砖讈侄讗执诇职诪指诇值讗 讛讜旨讗, 谞执讙职谞址讝 住值驻侄专 讬职讞侄讝职拽值讗诇, 砖讈侄讛指讬讜旨 讚旨职讘指专指讬讜 住讜止转职专执讬谉 讚旨执讘职专值讬 转旨讜止专指讛. 谞专讗讛 诇讬 讘住"讚 讻讬 讘讜讚讗讬 讙诐 拽讜讚诐 砖讚专砖讜 讞植谞址谞职讬指讛 讛讬讜 讻诇 讞讻诪讬 讬砖专讗诇 诪讜讚讬诐 砖讗讬谉 讘讚讘专讬讜 砖讜诐 讟注讜转, 讻讬 讛讜讗 谞讘讬讗 讗诪转 讜专拽 讚讘专讬讜 诇讗 讛讬讜 诪讜讘谞讬诐 诇讛诐 诪拽讜爪专 讛诪砖讬讙, 讗讱 讛讬讜 诪讜讻专讞讬诐 诇讙谞讜讝 诪驻谞讬 讛诪讬谞讬诐 砖讛讬讜 讬专讗讬诐 驻谉 讬专讙讬砖讜 讘拽讜砖讬讜转 讗诇讜 讜讬拽砖讜 诇讛诐 讜讗讬谉 讬讜讚注讬诐 诇讛砖讬讘 讜讘讝讛 讬住转讻谞讜, 砖讻谉 讛讬讛 讚专讻诐 砖讛诪谞讜爪讞 讘讜讬讻讜讞讬诐 讬住转讻谉 讘讬讚 讛诪谞爪讞讬诐 讗讱 讗讞专 砖讚专砖讜 砖谞诪爪讗 讘讬讚诐 转砖讜讘讛 讗讝 诇讗 谞砖讗专 诇讛诐 驻讞讚 诪谉 讛诪讬谞讬诐. 讜谞专讗讛 诇讬 讘住"讚 诇讜诪专 讚讗驻砖专 讛讬讛 诇职讞植谞址谞职讬指讛 讘旨侄谉 讞执诇职拽执讬旨指讛 讗讬讝讛 谞讬爪讜抓 诪谉 讬讞讝拽讗诇 讛谞讘讬讗 注"讛 讗讜 讗讬讝讛 砖讬讬讻讜转 注诪讜, 讜诇讻讱 诪讻诇 讞讻诪讬 讬砖专讗诇 诇讗 谞诪爪讗 诪讬 砖讬转注讜专专 诇讚专讜砖 讚讘专讬讜 讗诇讗 讛讜讗, 讚讛讗 谞专讗讛 砖讗讬谉 讚讘专讬 讛讚专砖讛 注诪讜拽讬诐 诪讗讚 讜讘谞拽诇 讛讬讛 诇讞讻诪讬 讛讚讜专 诇讻讜讬谉 讜诇讛砖讬讙 讚讘专讬诐 讗诇讜, 讜专拽 诪谉 讛砖诪讬诐 讛讬讛 讛讚讘专 讛讝讛 讚讞谞谞讬讛 诇讘讚讜 讬砖讬讙 讝讛. 讜谞专讗讛 诇讬 讘住"讚 讚谞专诪讝 讝讛 讘专讬砖 讬讞讝拽讗诇 讚讻转讬讘 (讬讞讝拽讗诇 讗, 讙) 讛指讬止讛 讛指讬指讛 讚职讘址专 讛殖' 讗侄诇 讬职讞侄讝职拽值讗诇 讜讻讜', 讻驻诇 讛诇砖讜谉 讛讬讛 讛讬讛 诪讜专讛 注诇 砖谞讬 讛讜讜讬讜转 砖谞转讛讜讛 讛住驻专, 讗讞转 讘讬诪讬 讬讞讝拽讗诇 讜讗讞转 讘讬诪讬 讞植谞址谞职讬指讛 砖讈侄讗执诇职诪指诇值讗 讛讜旨讗 讛讬讛 谞执讙职谞址讝 讜注转讛 谞转讞讚砖. 讜讛谞讛 诪住驻专 讬职讞侄讝职拽值讗诇 讘侄旨谉 讘旨讜旨讝执讬 讛址讻止旨讛值谉 注诐 讛讗讜转讬讜转 注讜诇讛 [329] 砖讻"讞 讻诪谞讬谉 讞植谞址谞职讬指讛 讘旨侄谉 讞执诇职拽执讬旨指讛 [328], 专诪讝 砖讛讜讗 注转讬讚 诇驻专砖 讚讘专讬讜, 讜讘讝讛 讬讜讘谉 专诪讝 讛讻转讜讘 (讬讞讝拽讗诇 讻讟, 讻讗) 讘址旨讬旨讜止诐 讛址讛讜旨讗 讗址爪职诪执讬讞址 拽侄专侄谉 诇职讘值讬转 讬执砖职讉专指讗值诇 讜旨诇职讱指 讗侄转值旨谉 驻执旨转职讞讜止谉 驻侄旨讛 讘职旨转讜止讻指诐, 讜讛讬讬谞讜 拽侄专侄谉 [350] 注讜诇讛 诪住驻专 讞植谞址谞职讬指讛 讬职专值讗 讛' [360], 讜注诇 讬讚讬 拽侄专侄谉 讛讝讛 讗侄转值旨谉 诇职讱指 驻执旨转职讞讜止谉 驻侄旨讛 讘职旨转讜止讻指诐 讻讬 讛讜讗 讬驻专砖 讚讘专讬讱 讛住转讜诪讬诐. 讜诪讛 砖讈侄讛侄注直诇讜旨 诇讜止 砖讈职诇止砖讈 诪值讗讜止转 讙旨址专职讘值讬 砖讈侄诪侄谉 诇讗 讛讬讛 爪专讬讱 讻诇 讻讱 讜讗驻讬诇讜 诇讞讚 诪诪讗讛, 讜专拽 讛诐 讞专讚讜 讞专讚讛 讙讚讜诇讛 诇注砖讜转 讛讻谞讛 讻讝讗转 诇讻讘讜讚 讚讘专讬 讛谞讘讜讗讛, 讜讛注诇讜 砖诪谉 讝讬转 诇讗讻讜诇 讻讚讬 砖讬转驻拽讞 讜讬转讞讻诐, 讜讛讜讗 诇讗 讛讜爪专讱 诇讻诇 讝讛 讗诇讗 转讬讻祝 讻砖讬砖讘 讘注诇讬讛 讚专砖谉.





讘谞讬讛讜

砖讈侄讗执诇职诪指诇值讗 讛讜旨讗 谞执讙职谞址讝 住值驻侄专 讬职讞侄讝职拽值讗诇. 谞专讗讛 诇讬 讘住"讚, 诇讻谉 讗讜转 讗' 砖诇 砖诐 讬职讞侄讝职拽值讗诇 讗讬谞讜 讬讜爪讗 讘拽专讬讗讛 讘诪讘讟讗 讻诪讜 砖诐 讬执砖职讉专指讗值诇 讜讻讬讜爪讗, 诇专诪讜讝: 讻讬 讬讙讬注 讝诪谉 砖讬讛讬讜 讚讘专讬讜 谞注诇诪转 讻讜谞转诐 诪谉 讛讞讻诪讬诐, 讜讬讛讬讜 诪讜讻专讞讬诐 诇讛住讻讬诐 诇讙谞讜讝 讜诇讛注诇讬诪讜 诪驻谞讬 讛诪讬谞讬谉. 讗讘诇 诇注转讬讚 谞拽专讗 讬讞讝拽讗诇 讘讙讬诇讜讬 讗讜转 讗' 讘诪讘讟讗 讻诪讜 砖转诪爪讗 讘砖诐 讬砖专讗诇 讜讻讬讜爪讗, 讜诇讻讱 讗"诇 讛砖诐 讬转讘专讱: 讜旨诇职讱指 讗侄转值旨谉 驻执旨转职讞讜止谉 驻侄旨讛 讘职旨转讜止讻指诐 (讬讞讝拽讗诇 讻讟, 讻讗), 驻执旨转职讞讜止谉 讚讬讬拽讗.





讞讬讚讜砖讬 专讘讬 注拽讬讘讗 讗讬讙专

讙诪专讗, 谞讚讛 诪讛讜 砖转讬砖谉 注诐 讘注诇讛 讛讬讗 讘讘讙讚讛 讜讛讜讗 讘讘讙讚讜, [转"砖 讜讗转 讗砖转 专注讛讜 诇讗 讟讬诪讗, 讜讗诇 讗砖讛 谞讚讛 诇讗 拽专讘, 诪拽讬砖 讗砖讛 谞讚讛 诇讗砖转 专注讛讜] 诪讛 讗砖转 专注讛讜 讛讜讗 讘讘讙讚讜 讜讛讬讗 讘讘讙讚' 讗住讜专 讗祝 讗砖转讜 谞讚讛 讜讻讜'.
讜讻转讘讜 讘转讜住' 转讬诪讗 讚讬讞讜讚 讚讗住讜专 诪讛"转 诇讗 讬诇驻讬谞谉 诪讗"讗 讜砖专讬 讘谞讚讛, 讜讛讜讗 讘讘讙讚讜 讜讻讜' 讚诇讗 讛讜讬 讗驻讬诇讜 讘讗"讗 讗诇讗 诪讚专讘谞谉 讗住讜专 讘谞讚讛 诪讛讬拽砖讗, 讜转讬专抓 讛专"谉 讚讘讗诪转 讙诐 讘谞讚讛 讻诇 砖诇讗 讘注诇 讚讜诪讬' 讚讗砖转 专注讛讜 讗住讜专 讘讬讞讜讚.
讜诇讗 讬讚注转讬 诪讛 讛讜注讬诇 讘讝讛, 讚诪"诪 讬拽砖讛 讚讙诐 讘讛讜讗 讘讘讙讚讜 谞讬诪讗 讚讛讛讬拽砖 专拽 讻"讝 讚诇讗 讘注诇 讚讜诪讬' 讚讗砖转 专注讛讜 讚讬爪专讜 转拽驻讜, 讜讻讬讜谉 讚讬诇驻讬谞谉 讻诇 谞讚讛 谞讬诇祝 讙诐 诇注谞讬谉 讗讬住讜专 讬讞讜讚 讻诇 谞讚讛, 讙诐 讗讟讜 讘讗砖转 专注讛讜 诪讜转专 讘讬讞讜讚 讘讘注诇 讻讙讜谉 砖讙讬专砖 讗砖转讜 讜谞砖讗转 诇讗讞专:


讘专"谉 讚"讛 讗讬讘注讬' 诇讛讜, 讚讻诇 讝诪谉 砖诇讗 讘注诇, 讻讘专 讻转讘转讬 讘讞讬讚讜砖讬 诪讛 讚拽砖讛 诇讬 讘讝讛:





讞讬讚讜砖讬 讞转"住

讗诇 讛讛专讬诐 诇讗 讗讻诇 驻讬专砖"讬 砖诇讗 谞转驻专谞住 讘讝讻讜转 讗讘讜转 讜讻讜' 讻讜讜谞转 专砖"讬 诇讛讜讚讬注谞讬 讚讻讜诇讬 拽专讗 诪砖诇 讛讜讗 讗砖转 专注讛讜 诇讗 讟诪讗 砖诇讗 讬专讚 诇讗讜诪谞转讜 砖诇 讞讘讬专讜 讚讗讜诪谞转讜 讛讬讬谞讜 讗砖转讜 讻讚讚专砖讬谞谉 专讗讛 讞讬讬诐 注诐 讗砖讛 讗砖专 讗讛讘转 讜诇讗 讟诪讗 讛讬讬谞讜 砖诇讗 讗住专 讛讗砖讛 注诇 讘注诇讛 讜讛"谞 砖诇讗 讛驻住讬讚 讞讘讬专讜 诪讗讜诪谞转讜 讜讘讝讛 讬"诇 诪讛 砖讛拽' 转讜住' 住讜祝 讚"讛 讜驻诇讬讙讗 讜讻讜' 诇讗 讟诪讗 诪砖诪注 转砖诪讬砖 讜讻讜' 讜诇讬转讗 讚诇讗 讟诪讗 诪砖诪注 砖诇讗 讗住专讛 注诇 讘注诇讛 讜讛讜讗 讘讘讙讚讜 讜讛讬讗 讘讘讙讚讛 谞诪讬 诪爪讜讛 诇讙专砖讛. 讜砖讜讘 讚专砖讬谞谉 讜讗诇 讗砖讛 谞讚讛 诇讗 拽专讘 砖诇讗 谞讛谞讛 诪拽讜驻讛 砖诇 爪讚拽讛 谞专讗讛 讚讗讬谉 讛诪砖诇 讘讗砖转讜 谞讚讛 讚诪讛 讚诪讬讜谉 讬砖 诇讝讛 注诐 拽讜驻讛 砖诇 爪讚拽讛 讗诇讗 驻谞讜讬讛 讚注诇诪讗 砖讛讬讗 讛驻拽专 讜讛讬讗 驻讜住诇讛 讘注讬谞讬 讛讘讞讜专讬诐 讜讘砖讙诐 讛讬讗 谞讚讛 讜诪讙讜谞讛 讛"讝 讚讜诪讛 诇谞讛谞讛 诪爪讚拽讛 砖讛讬讗 讗讬谞讜 诪讬讜讞讚 诇讗讚诐 诪讬讜讞讚 诪"诪 诪驻住讬讚 注谞讬讬诐 讜讙诐 讛讜讗 诪讙讜谞讛. 讜诇驻"讝 诇拽"诪 拽讜' 转讜住' 讚"讛 诪讛 讜讻讜' 讚住讜讙讛 讘砖讜砖谞讬诐 拽讗讬 注诇 讗砖转讜 讗讘诇 诇讗 注诇 谞讚讛 讘注诇诪讗 注"砖 转讜住' 住谞讛讚专讬谉 诇"讝 注"讗:


诇讗 转拽专讘讜 诇讙诇讜转 注专讜讛 讘讙诪' 砖讘转 讚祝 讬"讙 注"讗 讗讬转讗 注讜诇讗 讻讬 讛讜讛 讗转讬 诪讘讬 专讘 讛讜讛 诪谞砖拽 诇讗讞讜讜转讬' 讜讻讜' 驻讬' 讻讬 讗转讬 诪讘讛诪"讚 讜拽专讗 讜砖谞讛 讛专讘讛 讜谞转讻讘讚 讘注砖专 谞讻住讬诐 讜讻讘讜讚 讛讬' 诪谞砖拽 讛讞讻诪讛 砖谞拽专讗转 讗讞讜转讜 讻诪"砖 讞讝"诇 驻专拽 讛专讜讗讛 讛讘讗 注诇 讗讞讜转讜 讘讞诇讜诐 讬爪驻讛 诇讞讻诪讛 讚讻转讬讘 讗诪专 诇讞讻诪讛 讗讞讜转讬 讗转 讛"谞 讛讬' 诪驻讗专 讛讞讻诪讛 诇驻谞讬 讛转诇诪讬讚讬诐 讘砖谞讬 讚讘专讬诐 讗讘讬 讞讚讬讬讛讜. 专"诇 砖讚讬诐 砖讛讬讗 讻讚讚 讛讬讜谞拽 讻诇 讝诪谉 砖讛讜讗 诪讜爪抓 诪讜爪讗 讘讜 讟注诐 诪转讜拽 讻诪"砖 讞讝"诇 讘注讬专讜讘讬谉 注诇 驻住讜拽 砖谞讬 砖讚讬讱 讜讗诪专讬 诇讛 讗讘讬 讬讚讬讬讛讜 砖讛讬讗 驻讜转讞转 讬讚讬' 讜诪注谞讬拽讛 诇注讜住拽讬诐 讘讛 注讜砖专 讜讻讘讜讚 讜讗注"讙 讚讛讻诇 专拽 诪砖诇 讘注诇诪讗 诪"诪 驻诇讬讙讗 讚讬讚讬' 讗讚讬讚讬' 讚讗讬 讗讬住讜专讗 讛讜讗 诇讗 讛讬' 诪诪砖讬诇 诪砖诇讬诐 讘讚讘专 讗讬住讜专:


转谞讗 讚讘讬 讗诇讬' 诪注砖讛 讘转诇诪讬讚 讗讞讚 砖拽专讗 讛专讘讛 讜讻讜' 讬"诇 注"讚 诪讜住专 讻讬 讘诪讜转 讛爪讚讬拽 谞砖诪转讜 诪讞讝专转 讘讘转讬 讻谞住讬讜转 讜讘讘转讬 诪讚专砖讜转 诇讛讬讜转 专讜讞 讛' 讘驻讬 讻诇 诪住驻讬讚讬讜 诇讛讙讬讚 讬砖专讜 注"讚 讚讗讞讝"诇 讗讞讬讛 讛住驻讬讚讗 讚讛转诐 拽讗诪讬谞讗 讜讛谞讛 诇讛讬讜转 讻讬 讗讚诐 讗讬谉 爪讚讬拽 讘讗专抓 讗砖专 讬注砖讛 讟讜讘 讜诇讗 讬讞讟讗 讗诪专讜 谞讗 讛诪住驻讬讚讬诐 讗诐 讘讗专讝讬诐 讻讗诇讜 谞驻诇讛 砖诇讛讘转 诪讛 讬注砖讜 讗讝讜讘讬 拽讬专 讻诪"砖 讘专' 讗讘讬谉 住讜祝 诪住' 诪"拽 讜讛专讬 讛讜讗 讻讗诇讜 谞谞讬讞 砖诪转讜 讛爪讚讬拽讬诐 讘讞讟讗 注爪诪谉 讜讛谞讜转专讬诐 讬拽讞讜 诪讜住专 讗诐 诇讗 讬爪讗 驻谞讬诐 诇讘谞讬 驻诇讟讜谉 砖诇讜 诪讛 谞注砖讛 讗谞讞谞讜 讜诇讗 讬讚注讜 讜诇讗 讬讘讬谞讜 讻讬 诇讗 讘讞讟讗讜 诪转 讻"讗 讞讟讗 讘讚讘专 诪注讟 诪讝注讬专 讜讗讬谞讜 谞讜讙注 诇驻讙讜诐 谞砖诪转讜 讞"讜 讜讗讞"讻 转砖讜讘转讜 讙讚讜诇讛 讻"讻 讛专讘讛 注讚 砖诪讞讝讬专 诇讝讻讬讜转 讬讜转专 讛专讘讛 诪讗砖专 讛讬' 讞讟讗讜 讜转讻诇讬转 转砖讜讘转讜 诇讗 诇讗讛讘转 讜讬专讗转 注讜讛"讝 讜注讜讛"讘 讻"讗 诇讗讛讘讛 讗转 讛' 注讚 砖诪讬讞讚 讻诇 诪注砖讬讜 诇砖诪讜 讛讙讚讜诇 讘讗讻讬诇转讜 讜砖转讬转讜 讜砖讬谞讛 讜砖讬讞讛 讜讻诇 讚讘专讬讜 讘讗讜驻谉 砖注"讬 注讘讬专讛 拽诇讛 砖诇讜 讘讗 诇诪注诇讛 讙讚讜诇讛 讻诪讜 砖驻讬专砖谞讜 讘诪拽讜诐 讗讞专 驻住讜拽 讟讜讘 讜讬砖专 讛' 注"讻 讬讜专讛 讞讟讗讬诐 讘讚专讱 讜讗"讻 诇讗 讬爪讜讬专 砖诪转 讻"讗 讘讞讟讗 讗谞砖讬 诪拽讜诪讜 讜讗讜诇讬 讞讟讗 砖诇讗 讛住讬注 注爪诪讜 诪砖讻讜谞转诐 讜讛谉 讛谞讛 讚讘专讬 讛诪讗诪专 讘转"讞 讛诇讝讛 砖诪转 讘讞爪讬 讬诪讬讜 讜讛讬转讛 谞砖诪转讜 砖讜讻讘转 讞拽讜 讛讬讗 讛诪讻讜谞讛 讗砖转讜 谞讜讟诇转 讘驻讬' 诪注砖讬讜 讛讟讜讘讬诐 砖诪讜 讛讟讜讘 讛诪讻讜谞讛 转驻诇讬讜 讻诪"砖 讗讞讝"诇 讛诪谞讬讞 转驻诇讬谉 讘讞诇讜诐 砖诐 讟讜讘 讬讜爪讗 诇讜 砖谞讗诪专 讜专讗讜 讻诇 注诪讬 讛讗专抓 讻讬 砖诐 讛' 谞拽专讗 讜讻讜'. 讜讛"谞 谞讟诇讛 转驻诇讬讜 驻讬' 砖诪讜 讛讟讜讘 讜讞讝专讛 讘讘转讬 讻谞住讬讜转 讜诪讚专砖讜转 讜讛讬转讛 诇专讜讞 讛' 讘驻讬 讻诇 诪住驻讬讚讬讜 诇讗诪专 讻转讬讘 讻讬 讛讬讗 讞讬讬讱 讜讗讜专讱 讬诪讬讱 讜讛谞讛 讘注诇讬 诪转 讘讞爪讬 讬诪讬讜 讜诇讗 讛讬' 讗讚诐 谞讜转谉 讗诇 诇讘讜 诇讗诪专 讘讞讟讗谞讜 诪转 专拽 转诇讜 讘讞讟讗讜 讗诪谞诐 讗诇讬' 讞拽专 注诇 讛讚讘专 讜讛讜爪讬讗 诪砖驻讟讜 诇讗讜专讜 讜讗诪专 讘讬诪讬 谞讚讜转讱 诪讛讜 讗爪诇讱 驻讬' 讻砖讗讬专注 诇讜 讛讞讟讗 砖讗讝 讛谞砖诪讛 诪谞讜讚讛 诪讛讙讜祝 讗诪专讛 讞"讜 诇讗 谞讙注 讘讗爪讘注 拽讟谞讛 诪注讜诇诐 诇讗 讞讟讗 讞讟讗 砖讬讙注 讘讬 诇驻讙讜诐 讗讜转讬 讞讝专 讜砖讗诇 诇讘讜谞讬讱 讻砖讬讙讬注讜 讬诪讬 转砖讜讘讛 讜诇讬讘讜谉 注诇 讞讟讗讬诐 拽讟谞讬诐 讛谞讝讻专讬诐 讗诪专讛 讗讻诇 注诪讬 讜砖转讛 注诪讬 讻"讻 谞转拽讚砖 砖讗驻讬' 讗讻讬诇转讜 讜砖转讬转讜 讛讬' 注诪讬 讜讬砖谉 注诪讬 讜诇讗 注诇讛 注诇 讚注转讜 讚讘专 讗讞专 讻"讗 讻诇 诪注砖讬讜 诪讬讜讞讚讬诐 诇讻讘讜讚 讛' 讗"讻 诪讘讜讗专 诪讗诇讬讜 讻讬 爪讚讬拽 讻讝讛 诇讗 诪转 讗诇讗 讘注讜谉 诪拽讜诪讜 讜砖讻谞讬讜 讛专注讬诐 注"讻 讗诪专 讘专讜讱 讛诪拽讜诐 砖讛专讙讜 讘专讜讱 诇砖讜谉 拽诇诇讛 讜讞专驻讛 讻诪讜 讘专讜讱 谞讘讜转 拽诇诇讛 讜讞专驻讛 注诇 讗讜转讜 讛诪拽讜诐 砖讛专讙 诇爪讚讬拽 讻讝讛 讜讗诪专 讻讬 诇讗 谞砖讗 驻谞讬诐 诇转讜专讛 讻讬 讛转讜专讛 讗诪专讛 讜讗诇 讗砖讛 讘谞讚转 讟讜诪讗转讛 诇讗 转拽专讘 讜诪讝讛 讬讜砖驻讟 砖诇讗 讬转拽专讘 讗讚诐 注诐 讗谞砖讬 注讬专 讛专讞讜拽讬诐 诪讛' 讻讬 讛诐 讘讘讞讬' 讗砖讛 讘谞讚转 讟讜诪讗转讛 讜讛讜讗 诇讗 讛住讬注 注爪诪讜 诪讛诐 注"讻 注诇讬讻诐 诇转转 诇讘 诪讬转转 讛爪讚讬拽 讛讝讛 讜诇砖讜讘 讗诇 讛' 讘讻诇 诇讘讘讻诐:





驻谞讬 讬讛讜砖注

讘讙诪专讗 讗讬讘注讬讗 诇讛讜 谞讚讛 诪讛讜 砖转讬砖谉 注诐 讘注诇讛 讛讬讗 讘讘讙讚讛 讜讛讜讗 讘讘讙讚讜 讬砖 诇讚拽讚拽 讟讜讘讗 讘讝讜 讛住讜讙讬讗 讚讛讗 诇讻讗讜专讛 诪砖诪注 讚注讬拽专 诪诇转讗 讚讛讬讗 讘讘讙讚讛 讜讛讜讗 讘讘讙讚讜 讚拽诪讬讘注讬讗 诇讬讛 讛讬讬谞讜 诪砖讜诐 讚讘讻讛"讙 讛讜讬 砖讬谞讜讬 讜讗"讻 诪讗讬 拽驻砖讬讟 诇讬讛 专讘 讬讜住祝 诪诪转谞讬' 讚注讜祝 讜讙讘讬谞讛 转"诇 讚讛转诐 诇讬讻讗 砖讬谞讜讬 讜诪讗讬 讗讬爪讟专讬讱 谞诪讬 诇砖谞讜讬讬 砖讗谞讬 讛转诐 讚讗讬讻讗 讚讬注讜转 讚讟驻讬 讛讜"诇 诇砖谞讜讬讬 砖讗谞讬 讛讻讗 讚讗讬讻讗 砖讬谞讜讬 砖讛专讬 诪讝讛 讛讬讛 注讬拽专 讛讗讬讘注讬讗 讜注讜讚 讚讗讚驻砖讬讟 诇讬讛 专讘 讬讜住祝 诪注讜祝 讜讙讘讬谞讛 讗诪讗讬 诇讗 驻砖讟 诪注讬拽专讗 诪诪转谞讬' 讚诇讗 讬讗讻诇 讛讝讘 注诐 讛讝讘讛 讚讛讬讗 诪讜拽讚诪转 讘诪砖谞讛 讜讗讬讬专讬 讘讛讗讬 注谞讬谞讗 讙讜驻讗 讚谞讚讛 讚讗讬讘注讬讗 诇谉 讘讛 讜讗祝 讚讘讛讗 讗讬讻讗 诇诪讬诪专 讚讛讱 驻砖讬讟讜转讗 讚诇讗 讬讗讻诇 讛讝讘 注诐 讛讝讘讛 讗驻砖专 讚诇讗讜 专"讬 讛讜讗 讚拽讗诪专 诇讛 讗诇讗 住转诪讗 讚转诇诪讜讚讗 讗诇讗 讚诪诇砖讜谉 专砖"讬 讜转讜住驻转 诪砖诪注 讚讻诇 讛谞讬 驻砖讬讟讜转讗 专讘 讬讜住祝 讙讜驻讗 讛讜讗 讚拽讗诪专 诇讛讜. 讜注讜讚 拽砖讛 讚讘诪住拽谞讗 讚注讜祝 讜讙讘讬谞讛 讚诪住讬拽 讛砖"住 讛转诐 讚讬注讜转 讗讬讻讗 砖讬谞讜讬 诇讬讻讗 讛讻讗 讗讬讻讗 讚讬注讜转 讜讗讬讻讗 砖讬谞讜讬 讗诪讗讬 讛讝讻讬专 讚讬注讜转 讻诇诇 讚讛讗 注讬拽专 讛转讬专讜抓 讛讜讗 诪砖讜诐 砖讬谞讜讬 诪诇讘讚 砖讗专 讚拽讚讜拽讬诐. 讜讛谞专讗讛 诇注谞"讚 讘讝讛 讚讗讚专讘讛 注讬拽专 讛讗讬讘注讬讗 讚谞讚讛 讛讬讬谞讜 诪砖讜诐 讚诪住驻拽讗 诇讬讛 讘讟注诪讗 讚诪转谞讬' 讙讜驻讗 讚拽转谞讬 诇讗 讬讗讻诇 讛讝讘 注诐 讛讝讘讛 诪砖讜诐 讛专讙诇 注讘讬专讛 诇驻讬 砖讛诇砖讜谉 讛讝讛 住讜讘诇 砖谞讬 驻讬专讜砖讬诐 讚诇讻讗讜专讛 驻砖讟讗 讚讟注诪讗 讚诪转谞讬' 诪砖诪注 讚注讬拽专 讞砖砖 砖诪讗 讬砖讻讞 砖讛讬讗 讝讘讛 讜讬讘讗 诇讘注讜诇 讝讘讛 砖讛讬讗 讘讻专转 讜讛讬讬谞讜 讚讜诪讬讗 讚讟注诪讗 砖诪讗 讬砖讻讞 讜讬爪讗 讜砖诪讗 讬讟讛 讚讗讬讬专讬 讘讛讜 诪转谞讬' 讗讜 讗驻砖专 讚诇讛讻讬 诇讗 讞讬讬砖讬谞谉 砖讛专讬 讛转讬专讜 诇讜 诇讬讬讞讚 注诪讛 讜诇讗 讞讬讬砖讬谞谉 砖诪讗 讬讘讗 注诇讬讛 砖讛专讬 讛转讜专讛 讛注讬讚讛 住讜讙讛 讘砖讜砖谞讬诐 讜诪讛"讟 讛转讬专讜 诇讬讬讞讚 讗诇讗 讚注讬拽专 讛讟注诐 讚诇讗 讬讗讻诇 讛讬讬谞讜 讚讻讬讜谉 砖讗讜讻诇 注诪讛 讜讗讬讻讗 拽讬专讜讘 讛讚注转 讟讜讘讗 讬讘讗 诇讬讚讬 讞讬讘讜拽 讜谞讬砖讜拽 砖讗住讜专 诪谉 讛转讜专讛 诇讛专诪讘"诐 讝"诇 讜诇砖讗专 驻讜住拽讬诐 诪讚专讘谞谉 讜诇驻"讝 诇讗讜 讚讜拽讗 讘讗砖转讜 讝讘讛 讗诇讗 讗驻讬' 讝讘讛 讚注诇诪讗 讗"讻 讘讛讗 讙讜驻讗 诪住驻拽讗 诇讬讛 诇讘注诇 讛讗讬讘注讬讗 讗讬 讗诪专讬谞谉 讚讟注诪讗 讛讜讬 砖诪讗 讬讘讗 注诇讬讛 诇讞讜讚 讘讛讗 讜讜讚讗讬 诪讛谞讬 讛讬讗 讘讘讙讚讛 讜讛讜讗 讘讘讙讚讜 讚讛讜讬 砖讬谞讜讬 讟讜讘讗 诇注谞讬谉 讘讬讗讛 讻诪讜 砖驻讬专砖"讬 讜转讜 诇讗 讗转讬 诇讬讚讬 砖讻讞讛 诪砖讗"讻 讗诐 谞讗诪专 讚讟注诪讗 讚诪转谞讬' 讛讜讬 诪砖讜诐 讞讬讘讜拽 讜谞讬砖讜拽 讗"讻 讛讬讗 讘讘讙讚讛 诇讗 讛讜讬 砖讬谞讜讬 讻诇诇 诇讛讱 诪诇转讗 讜诪砖"讛 驻砖讬讟 诇讬讛 专讘 讬讜住祝 诪注讜祝 讜讙讘讬谞讛 讚讗注"讙 讚诇讗 讛讜讬 讗诇讗 诪讚专讘谞谉 讻讚诪住拽讬谞谉 讛转诐 讗驻"讛 讗住专讬 讘"讛 讗"讻 讛"讛 讜讻"砖 诇注谞讬谉 谞讚讛 讚讞讬讬砖讬谞谉 诇讞讬讘讜拽 讜谞讬砖讜拽 讗驻讬' 讗讬 讛讜讬 诪讚专讘谞谉 讜讻"砖 诇诪讗谉 讚住讜讘专 讚讛讜讬 讚讗讜专讬讬转讗 讘诇讗讜 讜讗"讻 诇驻"讝 诇讗 诪爪讬 诇诪讬讚讞讬 砖讗谞讬 讛转诐 讚诇讬讻讗 砖讬谞讜讬 讚讛讗 讛讻讗 诇注谞讬谉 讞讬讘讜拽 讜谞讬砖讜拽 谞诪讬 诇讗 讛讜讬 砖讬谞讜讬 讻讚驻专讬砖讬转 讜诪砖谞讬 砖讗谞讬 讛转诐 讚讗讬讻讗 讚讬注讜转 讜诪讬讬转讬 讛"谞 诪住转讘专讗 讜讻讬讜谉 讚讛讚专 讜诪拽砖讛 诇讗讜 讗讬转诪专 注诇讛 讻讜' 讗"砖 讛讗 讚诪住讬拽 讛讻讗 讗讬讻讗 讚讬注讜转 讜讗讬讻讗 砖讬谞讜讬 讚讻讬讜谉 讚讗讬讻讗 讚讬注讜转 诇讗 讞讬讬砖讬谞谉 诇讞讬讘讜拽 讜谞讬砖讜拽 砖讛讬讗 诇讗 转转专爪讛 诇讝讛 讜讻讬讜谉 讚讗讬讻讗 砖讬谞讜讬 讘讝讛 诇讗 讞讬讬砖讬谞谉 诇砖讻讞讛 讚讘讬讗讛 讜讛砖转讗 讗"砖 讛讗 讚讛讚专 诪讬讬转讬 讜驻砖讬讟 诪讛讱 诪转谞讬' 讚诇讗 讬讗讻诇 讛讬讬谞讜 讻讬讜谉 讚讛砖转讗 讗转讬谞讗 诇讛讻讬 砖讬砖 诇讞诇拽 讘讬谉 诪讻讬专讬谉 诇讗讬谉 诪讻讬专讬谉 诪砖讜诐 讟注诪讗 讚讚讬注讜转 讜讗"讻 转讜 诇讗 诪爪讬谞讜 诇驻专砖 讚诪转谞讬' 讚诇讗 讬讗讻诇 讛讝讘 注诐 讛讝讘讛 讘讗砖讛 讚注诇诪讗 砖讗讬谞讛 讗砖转讜 讗讬讬专讬 讗诐 讻谉 诪"讟 讚讗住讜专 讚讛讗 讗讬讻讗 讚讬注讜转 讗注"讻 讚讘讗讬砖 讜讗砖转讜 诪讬讬专讬 讚讗注"讙 讚诇讗 讞讬讬砖讬谞谉 诇讘讬讗讛 讚讛讗 诇讗 讞诪讬专 诪讬讞讜讚 砖讛转讜专讛 讛注讬讚讛 住讜讙讛 讘砖讜砖谞讬诐 讜讛讬讬谞讜 讻讬讜谉 砖讬砖 讛讬转专 诇讗讬住讜专讛 诇讗 转拽讬祝 讬爪专讜 讻"讻 讗驻"讛 讗住讜专 诇讗讻讜诇 注诪讛 讚讞讬讬砖讬谞谉 诇讞讬讘讜拽 讜谞讬砖讜拽 讗"讻 砖驻讬专 讗讬驻砖讜讟 讛讗讬讘注讬讗 讚讻"砖 讚讗住讜专 诇讬砖谉 讘诪讟讛 讗讞转 讚讞讬讬砖讬谞谉 诇讞讬讘讜拽 讜谞讬砖讜拽 讚诇讛讱 诪诇转讗 诇讬讻讗 砖讬谞讜讬 讜诇讬讻讗 讚讬注讜转:


讜讘讝讛 谞转讬讬砖讘 讛讬讟讬讘 讙"讻 讛讗 讚诪住拽讬谞谉 诪讛 讗砖转 专注讛讜 讛讜讗 讘讘讙讚讜 讜讛讬讗 讘讘讙讚讛 讗住讜专 讜谞讚讞拽讜 专砖"讬 讜转讜住驻转 诪讛 驻砖讬讟讜转讗 讚讗住讜专 讜诇诪讗讬 讚驻专讬砖讬转 讗"砖 讚讛讗 诇注谞讬谉 讗砖转 专注讛讜 诇讗 砖讬讬讱 砖诪讗 讬砖讻讞 讜讗"讻 诪讗讬 诪讛谞讬 讛讜讗 讘讘讙讚讜 砖讛专讬 注讬拽专 讛讞砖砖讗 砖诪讗 讬转拽讜祝 讬爪专讜 讜讬讘讗 注诇讬讛 讜讗"讻 讗驻讬诇讜 讘讗砖转讜 谞讚讛 讚讛讜讬 砖讬谞讜讬 讚讛讬讗 讘讘讙讚讛 讗驻"讛 注"讻 讛拽讬砖谉 讛讻转讜讘 诇讗砖转 专注讛讜 讜讗砖转讜 谞讚讛 讻谞"诇 谞讻讜谉 讜注讬讬谉 注讜讚 讘住诪讜讱 讜讚讜拽 讛讬讟讘:


讘转讜住' 讘讚"讛 诪讛 讗砖转 专注讛讜 讻讜' 讜专砖"讬 驻讬专砖 讻讜' 讟驻讬 讛讜讬 诇谉 诇诪讬住专 讬讞讜讚 诪讛拽讬砖讗 讻讜' 注讚 住讜祝 讛讚讬讘讜专 谞专讗讛 讚住讘专转 讛转讜住驻讜转 讚讛讬讗 讘讘讙讚讛 讜讛讜讗 讘讘讙讚讜 讚砖诪注转讬谉 讛讬讬谞讜 讘诇讗 讬讞讜讚 讗诇讗 讚住讘专转 专砖"讬 讗讬谞讜 讻谉 讚住转诪讗 讛讜讬 讘讬讞讜讚 讚讗讬砖 讜讗砖转讜 讬砖讬谞讬诐 讘诪讟讛 讗讞转 讜讛讬讬谞讜 讘讬讞讜讚 讚讛讗 拽讬讬"诇 讚讗住讜专 诇讬砖谉 讘讻讬诇讛 砖讗讬砖 讜讗砖转讜 讬砖讬谞讬诐 讗驻讬诇讜 讘讗砖转讜 谞讚讛 讻讚讗讬转讗 讘注讬专讜讘讬谉 讜注讜讚 讗驻讬诇讜 讘诇讗 讬讗讻诇 讛讝讘 注诐 讛讝讘讛 讘诪转谞讬' 驻讬专砖"讬 诪转讜讱 砖诪转讬讬讞讚讬谉 讜讗"讻 诇驻"讝 讜讜讚讗讬 讛讜讗 讘讘讙讚讜 讚砖诪注转讬谉 讞诪讬专 讟驻讬 诪讬讞讜讚 讙专讬讚讗 讜讘专 诪谉 讚讬谉 讬砖 诇讬讬砖讘 砖讬讟转 专砖"讬 诇驻讬 诪讗讬 讚驻专讬砖讬转 讘住诪讜讱 讚谞讛讬 讚诇注谞讬谉 讬讞讜讚 讗"讗 诇讗讜拽诪讬 讛拽讬砖讗 讚拽专讗 讻讬讜谉 砖讛转讜专讛 讛注讬讚讛 住讜讙讛 讘砖讜砖谞讬诐 讜讛讬讬谞讜 讻讬讜谉 讚讬砖 讛讬转专 诇讗讬住讜专讛 诇讗 转拽讬祝 讬爪专讜 讻"讻 诇讘讗 注诇讬讛 讘讗讬住讜专 讻专转 诪砖讗"讻 讚讛讜讗 讘讘讙讚讜 讚砖诪注转讬谉 讚注讬拽专 讞砖砖 讛讜讗 诪砖讜诐 讞讬讘讜拽 讜谞讬砖讜拽 讻讬讜谉 砖讬砖谞讬诐 讘诪讟讛 讗讞转 讗"讻 砖驻讬专 诪讛谞讬 讛拽讬砖讗 诇讛讱 诪诇转讗 讜讻讚驻专讬砖讬' 讜讚讜"拽:





驻转讞 注讬谞讬诐

转谞讗 讚讘讬 讗诇讬讛讜 诪注砖讛 讘转诇诪讬讚 讗讞讚 讜讻讜' 讛谞讛 讘诪讗诪专 讛讝讛 讬砖 诇讛专讙讬砖 讻诪讛 讛专讙砖讜转 讜谞讝讻讬专 拽爪转诐 讞讚讗 讗诪讗讬 讝讗转 讛讗砖讛 讛讜爪专讻讛 诇讬讟讜诇 讛转驻诇讛 讘讬讚讬讛 讜讻谉 讻驻诇 讚讘专讬讛 讘讗讜诪专讛 砖拽专讗 讛专讘讛 砖谞讛 讛专讘讛 砖诪砖 转"讞 讛专讘讛 讜讛讬转讛 诪讙讝诪转 讛讻诇 讘专讘讜讬. 讜注讜讚 诇砖讜谉 诪驻谞讬 诪讛 讗讬谞讜 诪讻讜讜谉 讚专讙讬诇讬 讘注诇讬 讛驻专砖讬"诐 诇驻专砖 讚讻砖谞讗诪专 诇砖讜谉 诪驻谞讬 诪讛 诪讜专讛 讜讘讗 讚讬砖 诇讗讜诪专 转专讬 讟注诪讬 专拽 诇讗 讬讚注 诇讛讻专讬注 讚讗讬 诇讗 讛讜诇"诇 诇诪讛. 讜讛讻讗 谞讬讞讝讬 讗谞谉 诪讗讬 讚注转讛. 讜转讜 诇诪讛 讚讬讬拽 诇讜诪专 讘讞爪讬 讬诪讬讜 诇讬诪讗 讘拽讜爪专 砖谞讬诐. 讜转讜 诇讛讘讬谉 讗诪专讬 拽讚讜砖 讗诇讬讛讜 讝讻讜专 诇讟讜讘 讛讚拽 讛讬讟讘. 讜讗驻砖专 诇驻专砖 讘诪讗讬 讚讗诪专讬谞谉 驻"拽 讚拽讬讚讜砖讬谉 讚祝 诇"讚 注"讗 讚讛谞讬 谞砖讬 诪讞讬讬讘讬 讘诪讝讜讝讛 讚讻转讬讘 诇诪注谉 讬专讘讜 讬诪讬讻诐 讙讘专讬 讘注讜 讞讬讬 谞砖讬 诇讗 讘注讜 讞讬讬. 讜讛拽砖讜 讛转讜住' 讚讗"讻 讗砖讛 转转讞讬讬讘 讘转诇诪讜讚 转讜专讛 讚讻转讬讘 讻讬 讛讬讗 讞讬讬讱 讜讗讟讜 讙讘专讬 讘注讜 讞讬讬 谞砖讬 诇讗 讘注讬 讞讬讬. 讜转讬专爪讜 讚拽专讗 讚讻讬 讛讬讗 讞讬讬讱 诇讗 拽讗讬 讗转"转 讗诇讗 注诇 拽讬讜诐 讛诪爪讜转 讜注讜讚 转讬专爪讜 讚讛讱 讚讙讘专讬 讘注讜 讞讬讬 讗讛谞讬 诇讗驻讜拽讬 诪讛拽砖讗 讗诪谞诐 砖讗谞讬 转"转 讚讗讬讻讗 诪讬注讜讟讗 讚讘谞讬讻诐 讜诇讗 讘谞讜转讻诐 注讻"讚:
讜讛拽砖讛 诇讬 讛专讘 诪讛专"专 砖诪砖讜谉 诪拽"拽 驻专讗讬讬砖讚讜专祝 讚谞砖讬 诇讞讬讬讘讜 讘转驻讬诇讬谉 讚讗诪专讬谞谉 驻专拽 讛转讻诇转 讻诇 讛诪谞讬讞 转驻讬诇讬谉 诪讗专讬讱 讬诪讬诐 砖谞讗诪专 讛' 注诇讬讛诐 讬讞讬讜 讜讗讬诪讗 讚谞砖讬诐 讞讬讬讘讜转 讚讗讟讜 讙讘专讬 讘注讜 讞讬讬 谞砖讬 诇讗 讘注讜 讞讬讬. 讜讗谞讬 讘注讜谞讬讬 讛砖讘转讬 诇讜 讚砖讗谞讬 诪讝讜讝讛 讚诇讬讻讗 讗诇讗 讞讚 讛拽砖讗 讜转讘专讗 讘爪讚讛 诇诪注谉 讬专讘讜 讜讗转讬讗 住讘专讗 讜诪驻拽讗 诪讛拽砖讗 讜讛讜讬 拽讜诇 讜砖讜讘专讜 注诪讜 诪砖讗"讻 转驻讬诇讬谉 讚讗讬讻讗 转专转讬 讛拽砖讗 讘驻专砖讛 专讗砖讜谞讛 讜砖谞讬讛 讜讞讚 诇讙讜驻讬讛 讜讞讚 诇讗驻讜拽讬 诪住讘专讗 讚讙讘专讬 讘注讜 讞讬讬. 讜注讜讚 转讬专爪转讬 转讬专讜爪讬诐 讗讞专讬诐 讜讻诪"砖 诇拽诪谉 讘住讜祝 讚祝 诇"讘 诪讛砖"住 讘住"讚. 讗讱 注转讛 谞诇讻讛 谞讗 讘转讬专讜抓 讝讛 诇讚专讻谞讜 讚专讱 讚专砖 讜谞讗诪专 讚诪讛讗 讚转驻讬诇讬谉 谞讻专讬注 讚讛注讬拽专 讻转讬专讜抓 砖谞讬 讚讛转讜住驻讜转 讚讗祝 讚讻讬 讛讬讗 讞讬讬讱 拽讗讬 讗转讜专讛 诇讗 转讘专讗 诪住讘专讗 讚讙讘专讬 讘注讜 讞讬讬 诪砖讜诐 讚讗讬讻讗 诪讬注讜讟讗 讜讻谉 转驻讬诇讬谉 讗祝 讚讛诪谞讬讞谉 诪讗专讬讱 讬诪讬诐 讗讬讻讗 讛拽砖讗 讗讞专讬谞讗 诇讗驻讜拽讬 诪住讘专讗 讜讗讛谞讬 讻诪讬注讜讟讗 讚转诇诪讜讚 转讜专讛 讜讗讬谉 爪专讬讱 诇讚讞讜拽 讚讻讬 讛讬讗 讞讬讬讱 拽讗讬 讗诪爪讜转 讚讗讬 谞诪讬 讗诪专讬' 讛讻讬 讗讻转讬 拽砖讛 诪转驻讬诇讬谉 讜诪讜讻专讞 诇转专抓 诪砖讜诐 讛拽砖讗 讗讞专讬谞讗 讜讻讬 诪讟讬转 诇讛讻讗 讗"讻 讙诐 转"转 诇"拽 讚讗讬讻讗 诪讬注讜讟讗 讜讗祝 讚讻讬 讛讬讗 讞讬讬讱 拽讗讬 讗转讜专讛 诪讬注讜讟讗 诪驻讬拽 诪住讘专讗 讚讜诪讛 诇转驻讬诇讬谉 讚讛拽砖讗 讗讞专讬谞讗 讗驻拽讬讛 诇住讘专讗. 讜注讜讚 谞拽讚讬诐 讚讗诪专讜 驻"拽 讚注"讝 讚诇讙讬专住讗 诪讞讚 专讘讛 注讚讬祝 讻讬 讛讬讻讬 讚诇讗 诇驻讙讜诐 诇讬砖谞讬 讗讘诇 讘住讘专讗 诪讻诪讛 专讘讜讜讗转讗 注讚讬祝. 讜诇讞讚 驻讬专讜砖讗 讚驻讬专砖"讬 讘砖讘转 讚祝 住' 讘诪"砖 诇诪讬诪讬谞讬诐 讘讛 讗讜专讱 讬诪讬诐 讗讬讻讗 讛讬讬谞讜 砖讬讙注讬诐 诇讛讘讬谉 讟注诐 讛讚讘专 讘住讘"专 讗砖专 讛诐 住讜讘专讬"诐 讜谞诪爪讗 讚讻讬 讙诪讬专 讜住讘讬专 转诇诪讜讚讬讛 讗讜专讱 讬诪讬诐 讗讬讻讗. 讙诐 讗专讬讘"诇 诇讘谞讬讛 拽讚讬诪讜 讜讞砖讬讻讜 诇讘讬 讻谞砖转讗 讻讬 讛讬讻讬 讚转讜专讻讜 讞讬讬. 讜讻转讘讜 讙讜专讬 讛讗专"讬 讝"诇 讻讬 讛谉 讛讗讚诐 讗砖专 谞驻砖讜 讗讜讜转讛 诇诇诪讜讚 讘讞诇拽 诪讞诇拽讬 讛诇讬诪讜讚 讻讙讜谉 讚讗转讬讗 诪讚专砖讗 讞讘讬讘讗 诇讬讛 讗讜 诪拽讘诇讛 讜讗讬诇讱 注诇讛 讘讻讘"砖 讘讛讚讬 讻讘砖讬 讚专讞诪谞讗 讜讗诐 诇讚讬谉 讙讜驻讬 讛诇讻讜转 讜讻讬讜爪讗 诪讜专讛 讻讬 诇讗讜转讜 诇讬诪讜讚 讗砖专 讘讜 讞砖拽 诇讗讛讘讛 讛谞讛 讝讛 讘讗 讘讙诇讙讜诇 讝讛 讻讬 讘讙诇讙讜诇讬诐 砖注讘专讜 讞住讜专讬 诪讞住专讗 讜讛讻讬 拽转谞讬 讘讙诇讙讜诇 讝讛 诇讛砖诇讬诐 讞拽讜. 讛谞讛 讻讬 讻谉 讗驻砖专 讚讗砖转讜 讝讗转 驻讬讛 驻转讞讛 讘讞讻诪讛 讝讗转 讗讜诪专转 讻转讜讘 讘转讜专讛 讻讬 讛讬讗 讞讬讬讱 讜讻讬 讛讬讻讬 讚诇讗 转讬诪讗 讚讛讗讬 拽专讗 讻讬 讛讬讗 讞讬讬讱 拽讗讬 讗拽讬讜诐 诪爪讜转 讚讗讬 拽讗讬 诇转讜专讛 谞砖讬 诇讬讞讬讬讘讜 诪讟注诪讗 讚谞砖讬诐 讘注讜 讞讬讬 讗诇讗 讚拽讗讬 拽专讗 讗诪爪讜转 讜讻诪"砖 讛转讜住驻讜转 讘转讬专讜抓 专讗砖讜谉 讛谞讝' 诇讻谉 讛讬转讛 谞讜讟诇转 转驻讬诇讬讜 讜诪讞讜讛 讘诪讞讜讙 讚诪讻讞 讛转驻讬诇讬谉 讬砖讙讬讞讜 讜讬转讘讜谞谞讜 讚爪专讬讱 诇讞诇拽 讚砖讗谞讬 转驻讬诇讬谉 讚讗讬讻讗 讛拽砖讗 讗讞专讬谞讗 讜讗"讻 讛注讬拽专 讚讘转"转 讗讬讻讗 诪讬注讜讟讗 讜讗"讻 拽专讗 讚讻讬 讛讬讗 讞讬讬讱 讘转讜专讛 讜诪砖讜"讛 讛讬转讛 谞讜讟诇转 转驻讬诇讬谉 诇讗诪转 讚讘专讬讛 讚讻讬 讛讬讗 讞讬讬讱 讘转讜专讛 拽诪砖转注讬 讜讝讛 讘驻专讟讜转 诇讬讜讚注讬 讚注转. 讗讱 讘讻诇诇讜转 谞讜讟诇转 转驻讬诇讬讜 讚诪谞讬讞 转驻讬诇讬谉 诪讗专讬讱 讬诪讬诐 讜讘注诇讛 专讙讬诇 讘转驻讬诇讬谉 讜讻讱 讛讬讗 讛诪讚讛 诇讛讗专讬讱 讬诪讬诐 讜讛讬转讛 诪讞讝专转 讘讘转讬 讻谞住讬讜转 讜讘讘转讬 诪讚专砖讜转 砖讛讬讛 专讙讬诇 诇讛砖讻讬诐 讜诇讛注专讬讘 讘讛谉 讜讛讜讗 住讙讜诇讛 诇讗专讬讻讜转 讬诪讬诐 讻讚专讬讘"诇. 讜诪砖讜诐 讚讗讬讻讗 诇诪讬诪专 砖讻讘专 讛砖诇讬诐 讞拽讜 讘诇讬诪讜讚 诇讝"讗 讘注诇讬 砖拽专讗 讛专讘讛 讜砖谞讛 讛专讘讛 讻诇讜诪专 讘诪讬谞讬 诇诪讜讚讬诐 诪转讞诇驻讬诐 讚讝讛 诪讜专讛 讚讗讻转讬 讞住专讬讛 讜诇讗 讘讗 诇讛砖诇讬诐 讞诇拽 诇讬诪讜讚 讗讞讚 讚讛讗 拽讞讝讬谞谉 讚讬讚讜 讘讻诇. 讜诪砖讜诐 讚讬砖 诇讟注讜谉 讚讛讗 讚讻转讬讘 讻讬 讛讬讗 讞讬讬讱 讛讬讬谞讜 讻砖讬讙注 诇讛讘讬谉 讛讚讘专讬诐 讜住讘专 诇讛讜 讻讚驻讬专砖"讬 讙讘讬 诇诪讬诪讬谞讬诐 讘讛 诇讝"讗 讜砖诪砖 转"讞 讛专讘讛 讚讝讛 讬讜专讛 讚讛讜讛 住讘专 转诇诪讜讚讬讛 讜诪砖讜"讛 砖诪砖 转"讞 讛专讘讛 讻讚讬 诇讛转诇诪讚 讘住讘专讗 诪讻诪讛 专讘讜讜讗转讗 讜谞诪爪讗 讚讛讬讛 讬讙注 诇讛讘讬谉 讜诇诪住讘专 拽专讗"讬 诪专讘讜讜讗转讗 讟讜讘讗. 讜拽专讬谞谉 讘讬讛 讻讬 讛讬讗 讞讬讬讱 讜讗讜专讱 讬诪讬诐 讘讬诪讬谞讛. 讜诪砖讜诐 讚讗讻转讬 讬讗诪专 谞讗 讬砖专讗诇 讚讚讬诇诪讗 诪讛专讛专 讘注"讝 讛讜讛 讻讚讗诪专讬谞谉 驻专拽 拽诪讗 讚拽讚讜砖讬谉 讗讜 诪讛谉 讘拽讚讜砖讬讜 讛讜讛 讜讻讚拽砖讬讗 诇讛讜 诇转讜住驻讜转 驻"拽 讚讞讙讬讙讛 讚祝 讛'. 诇讝"讗 诪驻谞讬 诪讛 诪转 讘讞爪讬 讬诪讬讜 讚诪讚讞讬讬 诪讬讛讗 驻诇讙讗 讚砖谞讬 诇讗 讗驻砖专 讚讛讜讬 诪讛谉 讘拽讚讜砖讬讜 讚讛讜"诇 诇诪讜转 讜讛讜讗 谞注专 讜讙诐 诇讗 讗驻砖专 讚讛讜讛 诪讛专讛专 讘注"讝 讚诇讗 讛讜"诇 诇讛讙讬注 诇讞爪讬 讬诪讬讜 讚讗谞砖讬 讚诪讬诐 讜诪专诪讛 诇讗 讬讞爪讜 讬诪讬讛诐 讻转讬讘. 讜诪"砖 诪驻谞讬 诪讛 讛讬讬谞讜 诪砖讜诐 讚砖转讬 转砖讜讘讜转 讘讚讘专 讗讜 砖诪转 讘讞爪讬 讬诪讬讜 注诇 讗砖专 讞讟讗 注诇 讛谞驻砖 讘讙诇讙讜诇讬诐 砖注讘专讜. 讗讜 讻讬 诪驻谞讬 讛专注讛 谞讗住祝 讛爪讚讬拽 讘注讜谉 讛讚讜专 讜讬讻驻专 注诇 讘谞讬 讬砖专讗诇. 注诇讛 讘讬讚讬谞讜 讚砖讗诇讛 讗砖专 砖讗诇"讛 讘讘注诇讬"诐 讛注诪拽 砖讗诇讛 讜讛讻诇 讛讬讛 诪讜谞讞 注讚 砖讬讘讗 讗诇讬讛讜 讝讻讜专 诇讟讜讘 讜诪砖专讗 拽讟专讬谉 讻讬 讗诐 讙诇讛 住讜讚讜 驻转讞 讘讘专讜讱 讛诪拽讜诐 砖讛专讙讜 诇讗 诪住讬讘转 讙诇讙讜诇讬诐 讛拽讜讚诪讬诐 讜诇讗 讘注讜谉 讛讚讜专 讻讬 讘讞讟讗讜 诪转 砖诇讗 谞砖讗 驻谞讬诐 诇转讜专讛 讜诇讗 诇讘讚 砖诇讗 讬讙注 讘转讜专讛 讻诪讬讬诪讬谞讬诐 讘讛 讗诇讗 讚诇讗 讛讞砖讬讘 讛转讜专讛 讜爪讚讬拽 讛讜讗 讜爪讚讬拽 讚讬谞讜:


讘讬诪讬 谞讚讜转讬讱 诪讛讜 讗爪诇讬讱. 诪拽砖讬诐 讚讬砖讗诇 讘转讞讬诇讛 讘讬诪讬 诇讘讜谞讬讱 讜讗诐 转砖讬讘 讛讬讛 讗讜讻诇 讜砖讜转讛 注诪讬 讬讗诪专 讘专讜讱 讛诪拽讜诐 讜讻讜' 讜讗诐 转砖讬讘 砖讛讬讛 谞讝讛专 讻"砖 砖讛讬讛 谞讝讛专 讘讬诪讬 谞讚转讛. 讜讛专讘 讘谞讬 讞讬讬 讘诇讬拽讜讟讬诐 转讬专抓 讚讗诐 讛讬讛 砖讜讗诇 讘讬诪讬 诇讘讜谞讬讱 转讞讬诇讛 讗祝 讚讛讬转讛 诪砖讬讘讛 讻讬 讛砖转讗 诇讗 讛讬讛 讬讻讜诇 诇讜诪专 讘专讜讱 讛诪拽讜诐 讜讻讜' 讚讚讬诇诪讗 住讘专 讻专' 驻讚转 讜讻讱 讛讬讛 谞讜讛讙 讙诐 讘讬诪讬 谞讚转讛 注"砖 讘讗讜专讱. 讜讗讻转讬 诇讗 讗讬驻专拽 诪讞讜诇砖讗 讚讜讚讗讬 讻讬 砖讗讬诇 讘讬诪讬 诇讘讜谞讬讱 诪讛讜 讗爪诇讬讱 讜讚讗讬 砖诪讜讘谉 砖讻讜谞转讜 讗诐 讛讬讛 砖讜诪专诐 讻谞讚转讛 讗讬 诇讗 讜讗"讻 讗诐 转砖讬讘 砖讛讬讛 讗讜讻诇 讜砖讜转讛 讻讬 讛砖转讗 讜讚讗讬 讚诇讗 讛讬讛 谞讜讛讙 讻谉 讘讬诪讬 谞讚转讛 讚讗讬 讻讱 讛讬讛 谞讜讛讙 讘讬诪讬 谞讚转讛 诇讗 讛讜诇"诇 专拽 讚谞讜讛讙 讘讬诪讬 诇讘讜谉 讻讬诪讬 谞讚讛 讜转砖讬讘 讘拽爪专讛 讻讬诪讬 谞讚转讬 讜转讜 诇讗 讜砖驻讬专 讛讜讛 诪爪讬 诇诪讬诪专 讘专讜讱 讛诪拽讜诐 讜转讜 讚讛讜"诇 诇砖讗讜诇 诇讛 诇讻诇 讛驻讞讜转 讘讬诪讬 诇讘讜谞讬讱 讛讬讛 讗爪诇讬讱 讻讬诪讬 谞讚转讬讱 讜诪讛转砖讜讘讛 讗讝 诪讜讻讞 讗讬 住讘专 讻专' 驻讚转 讗讬 诇讗:

